title: गागरोन का युद्ध

text: गागरोन का युद्ध 1519 में मालवा के महमूद खिलजी द्वितीय और राणा सांगा के राजपूत संघ के बीच लड़ा गया था। यह युद्ध गागरोन (वर्तमान भारतीय राज्य राजस्थान में) क्षेत्र में हुआ और इसके परिणामस्वरूप सांगा की जीत हुई, जिसमें उसने महमूद को बंदी बना लिया और महत्वपूर्ण क्षेत्र पर कब्जा कर लिया।


title: गागरोन का युद्ध

text: मालवा के सुल्तान नासिर-उद-दीन खिलजी की मृत्यु के बाद, उनके पुत्रों के बीच उत्तराधिकार का संघर्ष छिड़ गया। महमूद खिलजी द्वितीय मुख्य रूप से राजपूत प्रमुख मेदिनी राय की सहायता से विजयी हुआ। मेदिनी राय का प्रभाव काफ़ी बढ़ गया, जिसके परिणामस्वरूप वहाँ के मुस्लिम रईसों की दुश्मनी हो गई, यहां तक कि नए सुल्तान ने भी गुजरात के मुजफ्फर शाह द्वितीय से सहायता के लिए अपील करना आवश्यक समझा। गुजरात सल्तनत की एक सेना को मांडू भेजा गया और उसे घेर लिया गया, जहां मेदिनी राय का बेटा अधिकार में था । बदले में मेदिनी राय ने मेवाड़ के राणा सांगा से सहायता मांगी, जो अपनी सेना को मालवा में सारंगपुर तक ले गए। हालांकि, तब तक गुजरात सल्तनत की सेना मांडू पर कब्जा कर लिया गया था, जिस


title: गागरोन का युद्ध

text: कारण सांगा को मेदिनी राय के साथ मेवाड़ लौटना पड़ा। मेवाड़ में मेदिनी राय सांगा की सेवा में कार्यरत रहा।


title: गागरोन का युद्ध

text: मालवा क्षेत्र में प्रवेश करने के लिए प्रतिशोध में, महमूद ने गुजरात के आसफ खान के साथ मेवाड़ियों के खिलाफ एक सेना का नेतृत्व किया और इसे गागरोन के मार्ग से ले गया। इसके जवाब में राव वीरमदेव के अधीन मेड़ता के राठौरों के सहित चित्तौड़ से एक बड़ी सेना के साथ सांगा आगे बढ़ा। मेवाड़ी घुड़सवारों ने गुजराती घुडसवारियों के मध्य में से प्रहार किया, जिससे वे बिखर के भागने लगे। बाद में उन्होंने मालवा की सेना के साथ भी ऐसा ही किया, जिसके परिणामस्वरूप उन्हें निर्णायक जीत मिली। महमूद घायल हो गया था और हरिदास केसरिया द्वारा बंदी बना लिया गया था। उसके अधिकांश अधिकारियों की मृत्यु हो गई थी और उसकी सेना को नष्ट कर दिया गया था। आसफ खान का बेटा मारा गया, हालांकि वह खुद भागने में सफल रहा।


title: गागरोन का युद्ध

text: सांगा ने बाद में गागरोन के साथ-साथ ही भीलसा, रायसेन, सारंगपुर, चंदेरी और रणथंभौर के क्षेत्रों पर नियंत्रण कर लिया। महमूद को 6 महीने तक चित्तौड़ में बंदी बनाकर रखा गया था, हालांकि कहा जाता है कि राणा खुद व्यक्तिगत रूप से उसके घावों के इलाज की देखभाल की। बाद में सांगा ने महमूद को "सम्मानजनक" मांडू वापसी की अनुमति दी, हालांकि उसका एक बेटा मेवाड़ में बंधक के रूप में रहा। महमूद ने बाद में सांगा को उपहार के रूप में एक गहना और मुकुट भेजा। सांगा ने अपनी जीत के बाद हरिदास केसरिया को चित्तौड़ का किला भेंट किया, जिन्होंने इसे विनम्रतापूर्वक अस्वीकार करके बदले में 12 गांवों की जागीर स्वीकार की।


title: दिगंश

text: उदाहरण के लिए, अगर धरती पर खड़े किसी दर्शक के लिए किसी तारे का दिगंश मापना हो तो खगोलीय निर्देशांक पद्धति के अनुसार यह किया जा सकता है। इसमें दर्शक को खगोलीय गोले के उत्तरी ध्रुव से जोड़ने वाली काल्पनिक रेखा मानक दिशा होती है। दर्शक का चारों ओर का क्षितिज एक समतल होता है, जिसमें यह मानक दिशा की रेखा भी विद्यमान होती है। दर्शक को तारे से जोड़ने वाली एक अन्य रेखा को लम्ब (परपेंडिक्युलर) के प्रयोग से इस समतल पर उतारा जाने से दर्शक और समतल पर उस तारे के नीचे वाले बिंदु के बीच एक दूसरी रेखा बनती है। इस रेखा और मानक दिशा की रखा के बीच का कोण ही दिगंश कहलाता है।


title: दिगंश

text: नौवहन, खगोलशास्त्र, अभियांत्रिकी और सैन्य क्षेत्र में मिसाइल इत्यादि की उड़ान निर्धारित करने के लिए दिगंश का बहुत प्रयोग होता है। दिगंश एक कोण है इसलिए इसका माप आमतौर पर डिग्री (°) में किया जाता है।


title: ईवान भयानक

text: ईवान चतुर्थ वसीलयेविच (, जन्म: 25 अगस्त 1530, मृत्यु: 28 मार्च 1584), जिसे आमतौर पर ईवान भयानक () कहा जाता है 1533-1547 ईसवी काल में मोस्को का महान राजकुँवर और 1547 से लेकर 1584 में अपनी मृत्य तक रूस का त्सार (सम्राट) था। उसके काल में रूस के राज्य का बहुत विस्तार हुआ और काज़ान ख़ानत, आस्त्राख़ान ख़ानत और (मध्य साइबेरिया की) सिबिर ख़ानत पर क़ब्ज़ा होने से रूस एक बहुजातीय व बहुधर्मी देश बन गया। उसकी मृत्यु तक रूसी इलाक़े का क्षेत्रफल लगभग 40,46,856 वर्ग किमी बन चुका था (यानि आधुनिक भारत का लगभग सवा गुना) और आने वाले रूसी शासकों को और भी आगे विस्तार करने में सक्षम कर गया। उसने अपने काल में रूसी राज-व्यवस्था में असंख्य बदलाव किये जिस से रूस एक साधारण राज्य से एक साम्राज्य और एक क्षेत्रीय शक्ति के रूप में उभर पाया।


title: ईवान भयानक

text: ऐतिहासिक सूत्रों से ईवान के पेचीदा व्यक्तित्व के अलग-अलग बयान मिलते हैं। उसे बुद्धिमान, कला व व्यापार को बढ़ावा देने वाला, कुशल कूटनीतिज्ञ और श्रद्धालु कहा जाता है लेकिन उसके अत्याधिक क्रोध और मानसिक रोग के दौरों का भी वर्णन है। एक ऐसे अनियंत्रित क्रोध के दौरे में उसने अपने ही पुत्र (ईवान ईवानोविच) पर स्वयं वार करके उसे जान से मार डाला, जिसे उसने ख़ुद ही अपना वारिस चुना था। इस उत्तराधिकारी के मर जाने से साम्राज्य की गद्दी ईवान के छोटे पुत्र फ़ेओदोर ईवानोविच के हाथ गई जो कमज़ोर और न्यूनमनस्क (मानसिक अविकास का शिकार) था। ईवान भयानक रूस के सबसे पहले प्रकाशन गृह की शुरुआत करवाने के लिए भी याद किया जाता है।


title: भारतीय सूचना प्रौद्योगिकी संस्थान, लखनऊ

text: भारतीय सूचना प्रौद्योगिकी संस्थान, लखनऊ भारत के उत्तर प्रदेश राज्य में स्थित एक राष्ट्रीय महत्व का संस्थान हैैं। इसकी स्थापना सार्वजनिक एवं निजी भागीदारी के तहत 2015 में की गई थी।


title: नवधान्य

text: नवधान्य ("Navdanya"; आईएसओ १५९१९: "Navadhānya") भारत की एक अशासकीय संस्था है जो जैवविविधता के संरक्षण, जैविक कृषि, कृषक अधिकार तथा बीज बचाने के लिये कार्य कर रही है। इसके संस्थापकों में प्रसिद्ध पर्यावरण कार्यकर्ता वंदना शिवा प्रमुख हैं। इसकी शुरुआत सन् १९८४ में हुई थी।


title: 2016 एशिया कप

text: २०१६ एशिया कप टूर्नामेंट पांच एशियाई टेस्ट खेलने वाले देशों बांग्लादेश, भारत ,पाकिस्तान और श्रीलंका शामिल हैं। दो टीमें क्वालीफाइंग करेंगी। श्रीलंका पिछले टूर्नामेंट की विजेता टीम है। २०१६ एशिया कप का पहला मैच भारत बनाम बांग्लादेश के बीच ढाका में २४ फ़रवरी को खेला गया जिसमें भारत ने बांग्लादेश को ४५ रनों से हराया। इसका फाइनल मैच ६ मार्च को शेर-ए-बांग्ला राष्ट्रीय क्रिकेट स्टेडियम पर भारत तथा बांग्लादेश के बीच खेला गया जिसमें भारत ने बांग्लादेश को ८ विकेटों से परास्त करके ६वीं बार एशिया कप का खिताब अपने नाम किया।


title: वक्र का अनुरेखण

text: वक्र का समीकरण दिए रहने पर वक्र का अनुरेखण संभव होता है। चरों के ऐसे संगत मान ज्ञात करके, जिसे समीकरण संतुष्ट हो जाए, उन अनेक बिंदुओं का पता लग सकता है जिनसे वक्र गुजरता है। इन बिंदुओं को जोड़ने पर वक्र की एक मोटी रूपरेखा का पता लग जाता है। फिर भी कुछ ऐसी बातें होती हैं जिनसे उसके आकार प्रकार, लक्षण, स्वरूप आदि जानने में आसानी हो जाती हैं, जैसे :


title: नरसिंहगढ़ विधानसभा निर्वाचन क्षेत्र

text: नरसिंहगढ़ विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह राजगढ़ (लोकसभा निर्वाचन क्षेत्र) का एक खंड है।


title: सैन्य मनोविज्ञान का उद्भव और विकास

text: अपने उदभव-काल से ही मानव निरन्तर संघर्ष करता रहा है। प्रकृति को अपने अनुकूल बनाने के लिये उसने प्रकृति से संघर्ष किया , आत्म-रक्षा हेतु हिंसक पशुओं से संघर्ष किया , अपने कबीले , समाज , राज्य व देश की रक्षा हेतु आक्रमणकारी कबीले , समाज , राज्य व देश के विरुद्ध संघर्ष किया , तथा कभी-कभी स्वयं के अहंकार की तुष्टि के लिए एवं सम्पत्ति , नारी व राज्य-विस्तार के लोभ में दूसरों पर भी आक्रमण किया। इतना ही नहीं , विरोधी को शक्ति-हीन बनाने व स्वानुकूल परिस्थिति का निर्माण करने हेतु उसने मनोवैज्ञानिक अस्त्रों यथा --जन प्रवाद , प्रचार व मस्तिष्क-प्रक्षालन (brain washing) आदि का प्रयोग करना भी प्रारम्भ कर दिया । महाभारत से लेकर वर्तमान काल तक ऐसे अनेक दृष्टान्त द्रष्टव्य हैं ।


title: सैन्य मनोविज्ञान का उद्भव और विकास

text: आचार्य शुक्र ने शुक्रनीति के चतुर्थ अध्याय के तीसवें श्लोक में शत्रु के प्रति भेद का स्वरूप-निर्देश करते हुए कहा है कि “ शत्रु के सम्पूर्ण साधनों को हीन बना देना , शत्रु से अधिक बलशाली का आश्रय लेना एवं शत्रु से ही बलवालों को प्रबल बना देना चाहिए ।" इसके चौतीसवें श्लोक में विरोधी को नीति से अत्यधिक डराने तथा छत्तीसवें श्लोक में नीति को जानने वाले राजा को परामर्श दिया गया है कि राजा को हर एक उपाय से यही करना चाहिए कि उसके मित्र उदासीन तथा शत्रु राजा अपने से अधिक बलवान न होने पायें । उन्तालीसवें श्लोक में कहा गया है कि-शत्रु के प्रजा को साथ में करके या उनमें भेद डालकर शत्रु को पीड़ा पहुंचाना अपनी विजय का कारण होता है । ( लगता है " ऑपरेशन टोपाक " के माध्यम से पाकिस्तान कश्मीर में इसी नीति पर चल रहा है । )


title: सैन्य मनोविज्ञान का उद्भव और विकास

text: इसी तरह, अर्थशास्त्र में आचार्य कौटिल्य ने आचार्य शुक्र की ही भांति मनोवैज्ञानिक युद्ध के अनेक स्वरूपों का उल्लेख किया है।


title: सैन्य मनोविज्ञान का उद्भव और विकास

text: आधुनिक काल में इस विषय में पुस्तकाकार रूप सैन्य मनोविज्ञान में पहला केन्द्रित प्रयास हरबर्ट महोदय की 1897 में प्रकाशित पुस्तक "दि सायकोलाजी ऑफ दि टिल फील्ड" के रूप में ही उपलब्ध है।


title: सैन्य मनोविज्ञान का उद्भव और विकास

text: वास्तव में सैन्य मनोविज्ञान का उदभव प्रथम विश्वयुद्ध के दौरान उस समय हुआ जब बड़ी संख्या में सैनिकों द्वारा युद्धक्षेत्र छोड़कर भागने की समस्या के समाधान की आवश्यकता पड़ी । इस समस्या से निपटने के लिये एसे सैनिकों को युद्ध क्षेत्र से वापस बुलाने का निर्णय लिया गया जो कि मानसिक तनाव की स्थिति में युद्धभूमि से पलायन कर सकते थे । ऐसे सैनिकों की पहचान हेतु मनोवैज्ञानिक परीक्षण कराये गये और इस प्रकार प्रथम विश्वयुद्ध के आरम्भ में पहली बार जर्मनी में छटनी की सैन्य-समस्या का समाधान करने के लिए मनोविज्ञान का आश्रय लिया गया । इसे ध्यान में रखते हुए सैन्य मनोविज्ञान के वर्तमान स्वरूप का उद्गम-स्थल जर्मनी माना जा सकता है ।


title: सैन्य मनोविज्ञान का उद्भव और विकास

text: 1917 में अमेरिका ने जर्मनी के विरूद्ध युद्ध क्षेत्र में उतरने का निर्णय लिया । इस समय सैनिकों के चयन की समस्या का समाधान करने के लिये " अमेरिकन सायकोलाजिकल एसोसियेशन " का भरपूर सहयोग मिला । इसके अध्यक्ष प्रो ० आर ० एम ० यर्कस को सेना में मेजर पद पर सम्मानित किया गया तथा उन्हें मनोवैज्ञानिक परीक्षण का दायित्व सौंपा गया । इस नियुक्ति के एक वर्ष के भीतर ही मिलिट्री मेडिकल आफिसर्स ट्रेनिंग कैम्प में " स्कूल ऑफ मिलिट्री सायकोलाजी " की स्थापना की गई । मनोवैज्ञानिकों की अनुशंसा पर विकसित बटालियनों ने परीक्षण के पश्चात् शारीरिक , मानसिक व नैतिक दृष्टि से अक्षम सैनिकों को कार्यमुक्त कर दिया । मनोवैज्ञानिकों की सम्पूर्ण सेना के मनोवैज्ञानिक परीक्षण की अनुमति दी गई । साथ ही युद्ध विभाग ने “ मनोवैज्ञानिक-सेवा " की स्थापना का निर्णय लिया । इससे मनोवैज्ञानिक परीक्षण योजना को बल मिला । कमीशन प्राप्त व गैर कमीशन प्राप्त सैन्य अधिकारियों व जवानों के चयन , वर्गीकरण एवं प्रशिक्षण को ध्यान में रखते हुए अनेक परीक्षण तैयार किये गये । मनोवैज्ञानिकों ने मानसिक दृष्टि से बीमार सैनिकों के उपचार में चिकित्सकों की सहायता की व सैन्यकर्मियों में यौद्धिक मानसिकता व नैतिक गुणों का विकास करने में महत्वपूर्ण भूमिका का निर्वाह किया ।


title: सैन्य मनोविज्ञान का उद्भव और विकास

text: प्रथम विश्वयुद्ध और द्वितीय विश्वयुद्ध के बीच सैन्य मनोविज्ञान का अमेरिका में अपेक्षित विकास न हो सका लेकिन विश्वविद्यालयों के मनोवैज्ञानिक परीक्षण , तकनीक व सिद्धान्तों के निखार हेतु बराबर प्रयास किये जाते रहे , जो कि द्वितीय विश्वयुद्ध के दौरान काफी लाभदायक सिद्ध हुए ।


title: सैन्य मनोविज्ञान का उद्भव और विकास

text: जर्मनी ने सैन्य मनोविज्ञान के महत्व को स्वीकार करते हुए , मनोवैज्ञानिक युद्ध के विभिन्न पक्षों पर कार्य को प्रोत्साहित किया । “ सम्पूर्ण युद्ध " के विचार ने सैन्य मनोविज्ञान को वास्तविक गति प्रदान किया । जर्मनी में " मिनिस्ट्री ऑफ प्रोपेगण्डा एण्ड सीक्रेट पुलिस " का गठन किया गया एवं चार डिवीजन गठित किये गये-


title: सैन्य मनोविज्ञान का उद्भव और विकास

text: महायुद्धों के बीच के कालखण्ड में जर्मन मनोवैज्ञानिकों के नेतृत्व , चयन , शिक्षण , सैनिक-अधिकारी संबंध , होम सिकनेस , आत्महत्या , सेक्स , सनक का उपचार , कायरता तथा पलायन आदि की समस्याओं पर कार्य किया । बौद्धिक मनोविज्ञान में आक्रमण , मनोबल , भय , अकेलापन व आतंक को सम्मिलित किया गया । जर्मन मनोवैज्ञानिकों ने अनेक परीक्षण भी तैयार किये । महायुद्धों के बीच के युद्ध काल में इन प्रयासों के परिणामस्वरूप सैन्य मनोविज्ञान के क्षेत्र में जर्मनी अमेरिका से आगे निकल गया ।


title: सैन्य मनोविज्ञान का उद्भव और विकास

text: इंग्लैण्ड में 1918 में यद्यपि एफ ० सी ० बर्टलेट ने सैन्य मनोविज्ञान पर व्याख्यान प्रारम्भ किया । संक्रियात्मक थकान , बुद्धि परीक्षण , कार्य कौशल द अभिरुचि परीक्षण आदि पर विश्वविद्यालयों में मनोवैज्ञानिकों ने काफी कार्य किया लेकिन सैन्य प्रतिष्ठानों में सैन्य मनोविज्ञान का प्रवेश द्वितीय विश्वयुद्ध के प्रारम्भ तक न हो सका ।


title: सैन्य मनोविज्ञान का उद्भव और विकास

text: 1939 में जिस समय द्वितीय विश्व युद्ध प्रारम्भ हुआ , सशस्त्र सेवाओं ने पुनः सैन्य मनोविज्ञान की आवश्यकता का अनुभव किया । इस क्षेत्र में अपनी पूर्व तैयारी के कारण जर्मनी विकसित मनोवैज्ञानिक तकनीकों को युद्ध कार्य हेतु सफलतापूर्वक प्रयोग करने की स्थिति में था । इस कारण अधिकारियों के चयन हेतु अभिरुचि परीक्षण व व्यक्तित्व-परीक्षण पर विशेष बल दिया गया , साथ ही जातीय चरित्र एवं वंश-परम्परा को भी ध्यान में रखा गया । सैन्य प्रशिक्षण का स्वरूप लक्ष्य को सामने रखते निर्धारित किया गया । युद्ध में छोटी इकाइयों के महत्व को स्वीकार किया गया व प्रशिक्षण में सैनिकों की व्यक्तिगत भागीदारी व अनुशासन को सुनिश्चित किया गया । सैनिकों की बर्दी का स्वरूप इस प्रकार निर्धारित किया गया कि उसे धारण करके सैनिक गर्व का अनुभव कर सकें । मनोबल-संवर्धन हेतु वैयक्तिक मूल्यों के विकास पर बल दिया गया तथा भाग्य के स्थान पर कर्म की वरीयता दी गई व प्रोपेगण्डा के महत्व को स्वीकारते हुए इसके प्रयोग पर विशेष ध्यान दिया गया ।


title: सैन्य मनोविज्ञान का उद्भव और विकास

text: हालांकि दोनों विश्व युद्धों के बीच के काल खण्ड में अमेरिका ने सैन्य मनोविज्ञान के विकास पर विशेष ध्यान नहीं दिया था लेकिन द्वितीय विश्वयुद्ध प्रारम्भ होने के बाद उसने इस क्षेत्र में अपने प्रयासों को तीव्र कर दिया और शीघ्र ही जर्मनी के समक्ष आ पहुंचा । वहां 1940 में व्यक्तिगत चयन-पद्धति प्रारम्भ की गयी , जिसके लिये मनोविज्ञान में दक्ष सैन्य अधिकारियों की नियुक्ति की गयी । 1941 में आर्मी एयर सर्जन ने मनोवैज्ञानिक शाखा को विकसित किया : 1942 के प्रारम्भ में एविएशन सायकोलाजी सेक्शन का गठन किया गया । इन शाखाओं के सफल संचालन हेतु बड़ी संख्या में मनोवैज्ञानिकों को प्रशिक्षित किया गया ।


title: सैन्य मनोविज्ञान का उद्भव और विकास

text: इस समय सैन्य मनोवैज्ञानिकों के समक्ष प्राथमिक समस्या चयनित अभ्यर्थियों के वर्गीकरण की थी । इस हेतु 1941 में एक शोध अनुभाग का विकास किया गया , जिसका कार्य वर्गीकरण एवं प्रशिक्षण की समस्याओं का निराकरण करना था । सैनिकों की मानसिक बीमारी के उपचार हेतु रोग विषयक मनोवैज्ञानिकों एवं मनोवैज्ञानिक युद्ध , मनोबल एवं मनोवृत्ति से सम्बन्धित समस्याओं के समाधान हेतु समाज-मनोवैज्ञानिकों की सेवायें ली गयीं ।


title: सैन्य मनोविज्ञान का उद्भव और विकास

text: द्वितीय विश्वयुद्ध के दौरान सैनिकों को अनेक नवीन सैन्य आयुद्धो एवं उपकरणों का प्रयोग करना पड़ा , जिससे इनके दुरुपयोग की समस्या सामने आई । इस समस्या से निपटने के लिये प्रशिक्षण एवं उपकरणों की डिज़ाइन में सुधार हेतु मनोवैज्ञानिकों की सहायता ली गई । इस कार्य में दो नागरिक अभिकरणों- " नेशनल डिफेंस रिसर्च कमेटी तथा नेशनल रिसर्च कौंसिल " ने विशेष रुचि प्रदर्शित किया । इन अभिकरणों ने संचालन करने वाले की सुविधा को ध्यान में रखते हुए उपकरणों की डिजाइन पर विशेष ध्यान दिया । उपकरणों के संचालन की दृष्टि से वर्गीकरण व प्रशिक्षण-प्रणाली में समुचित सुधार हेतु भी मनोवैज्ञानिकों की सहायता ली गयी ।


title: सैन्य मनोविज्ञान का उद्भव और विकास

text: महायुद्ध के अन्त तक ब्रिटेन ने भी सैन्य मनोविज्ञान की उपयोगिता को स्वीकार कर लिया तथा वहां भी इसके समुचित विकास पर ध्यान दिया जाने लगा ।


title: सैन्य मनोविज्ञान का उद्भव और विकास

text: सोवियत रूस में सैन्य मनोविज्ञान “ मिलिट्री सायको फिजिओलाजी " के नाम से आर्मी मेडिकल कोर के एक अंग के रूप में गतिशील थी तथा वहां तीनों ही सेनाओं की अपनी “ सायको फिजिओलाजिकल ” प्रयोगशालायें थीं । वहां बुद्धि , याददास्त , उपकरणों का प्रभाव , नेतृत्व एवं विशेषज्ञों के चुनाव , प्रशिक्षण क्षमता , समूह मनोविज्ञान व स्नायु रोग से सम्बन्धित समस्याओं के समाधान हेतु सैन्य मनोविज्ञान की सहायता ली गई ।


title: सैन्य मनोविज्ञान का उद्भव और विकास

text: भारत में द्वितीय विश्वयुद्ध के दौरान ‘ सर्विस सेलेक्शन बोर्ड ' ने कमीशन हेतु परीक्षण के समय मनोवैज्ञानिक सहायता ली ।


title: सैन्य मनोविज्ञान का उद्भव और विकास

text: द्वितीय विश्वयुद्ध के बाद सैन्य मनोविज्ञान के क्षेत्र में उल्लेखनीय प्रगति हुई । विशेषकर अमेरिका में नये-नये संस्थान स्थापित किये गये । मनोवैज्ञानिक सेवाओं की आवश्यकता का अनुभव शान्ति-काल में भी किया गया । सैन्य मनोवैज्ञानिकों की सेवायें जारी रहीं । पचास के दशक में इस विषय पर अनेक महत्वपूर्ण पुस्तकें व लेख आदि प्रकाशित किये गये ।


title: सैन्य मनोविज्ञान का उद्भव और विकास

text: सैन्य मनोविज्ञान से सम्बन्धित संगठनों का विस्तार किया गया , उदाहरणार्थ-शोध एवं विकास प्रमुख के अधीन गतिशील यू ० एस ० आर्मी परसोनेल रिसर्च आफिस की पहले “ यू ० एस ० आर्मी बिहैवियर साइंस रिसर्च लेबोरेट्री " के रूप में और बाद में आर्मी बिहेवियर एण्ड सिस्टेम लेबोरेट्री के अन्दर एक मनोवैज्ञानिक विभाग खोला गया । प्रेरणा , नेतृत्व , मनोबल तथा मनोवैज्ञानिक युद्ध पर शोध हेतु मानव संसाधन शोध कार्यालय की स्थापना की गई । एक “ विमानन मनोविज्ञान योजना का भी प्रारम्भ किया गया । उपकरणों की डिजाइन पर शोध हेतु 1951 में ह्यूमन लेबोरेट्री की स्थापना की गई ।


title: सैन्य मनोविज्ञान का उद्भव और विकास

text: सैन्य मनोविज्ञान के क्षेत्र में शोध को " दिहारलो कमेटी " की संस्तुति से और गति मिली तथा मनोवैज्ञानिक युद्ध पर शोध हेतु एक अलग संगठन बनाने का निर्णय लिया गया एवं मनोवैज्ञानिक संक्रियाओं , गुरिल्ला युद्ध , पलायन और बहानेबाजी , इंजीनियरिंग तथा प्रति-विप्लव पर विशेष शोध हेतु ' दि स्पेशल आपरेशन्स रिसर्च आफिस '( एस ० ओ ० आर ० ओ ० ) की स्थापना की गई । बाद में इसके कार्यक्षेत्र के अन्तर्गत विदेश क्षेत्र तथा सामाजिक व्यवस्था , समूह अपसरण ( मास-डिफेक्शन ) समूह सम्प्रेषण , अफवाह , विप्लव तथा क्रान्तिकारी युद्ध को सम्मिलित कर लिया गया ।


title: सैन्य मनोविज्ञान का उद्भव और विकास

text: भारतवर्ष में स्वतन्त्रता के पश्चात् रक्षा सेवाओं में मनोवैज्ञानिक शोध पर विशेष ध्यान दिया गया । 1949 में रक्षा मन्त्रालय एक मनोवैज्ञानिक शोध शाखा ( सायकोलाजिकल रिसर्च विंग ) की स्थापना की गयी , जिसका कार्य चयन की नवीन पद्धतियों को लागू कराना , मनोवैज्ञानिक परीक्षणों का पुनरीक्षण करना तथा समय-समय पर उसकी वैधता की जांच करना था । रक्षा विज्ञान संगठन के अन्तर्गत इसे एक अन्तर सेवानिकाय के रूप में कार्य करना था तथा अन्य असैनिक संगठनों व मन्त्रालयों को उनकी भरती में सहयोग करना भी था ।


title: सैन्य मनोविज्ञान का उद्भव और विकास

text: मनोवैज्ञानिक शोध शाखा के अन्तर्गत प्रारम्भ में इंटेलीजेन्स , अभिरुचि ( एप्टीट्यूट ) , व्यक्तित्व , समूह परीक्षण , अनुगमन ( फालोअप ) तथा प्रशिक्षण विद्यालय जैसे अनुभाग रखे गये । इस शाखा ने तीनों सेनाओं के अधिकारियों के चयन तथा व्यक्तित्व-वर्गीकरण ( तकनीकी शाखा ) से सम्बन्धित तकनीकी जानकारी प्रदान की । इसके अतिरिक्त इसने उड़ान के समय पायलट की क्षमता का मूल्यांकन , सैन्य अधिकारियों में गुणवत्ता-मापन व उड़ान प्रशिक्षण में क्षति को कम करने पर महत्वपूर्ण निष्कर्ष निकाले ।


title: सैन्य मनोविज्ञान का उद्भव और विकास

text: 1950 में रक्षा मंत्रालय ने मानव-यन्त्र पद्धति पर मनोवैज्ञानिक शोध की आवश्यकता को स्वीकार किया । इस कार्य हेतु प्रारम्भ में रक्षा विज्ञान प्रयोगशाला में एक व्यावहारिक मनोवैज्ञानिक शोध कक्ष की स्वीकृति मिली । बाद में कोचीन में नेवल सायकोलाजिकल रिसर्च यूनिट तथा रक्षा विज्ञान प्रयोगशाला के अन्तर्गत एक ह्यूमन आपरेटर रिसर्च यूनिट की स्थापना की गयी ।


title: सैन्य मनोविज्ञान का उद्भव और विकास

text: 1958 में रक्षा विज्ञान संगठन को रक्षा अनुसन्धान तथा विकास संगठन ( डिफेन्स रिसर्च एण्ड डेवलपमेन्ट आर्गनाइजेशन्स ) का नाम दिया गया । इसके अन्तर्गत जिन ग्यारह विषयों पर कार्य चल रहा है उसमें मनोविज्ञान भी सम्मिलित है । 1972 में इसे रक्षा मंत्रालय में चिकित्सा सेवा के डाइरेक्टर जनरल के सीधे प्रशासनिक नियन्त्रण में दे दिया गया । वायु सेना मुख्यालय पर मनोवैज्ञानिक शोध की एक छोटी इकाई भी कार्यरत है ।


title: सैन्य मनोविज्ञान का उद्भव और विकास

text: समय-समय पर यह रक्षा-समस्याओं पर विचार-गोष्ठियों का आयोजन करता है जिसमें सम्बन्धित विषय के मूर्धन्य विद्वानों व प्रोफेसरों को आमन्त्रित किया जाता है । इस श्रृंखला के अन्तर्गत 1960 में सैन्य मनोविज्ञान पर पहली संगोष्ठी का आयोजन किया गया ।


title: सैन्य मनोविज्ञान का उद्भव और विकास

text: सैन्य मनोविज्ञान की उपयोगिता को देखते हुए विश्व के अनेक देशों ने इस विषय में विशेष रुचि का प्रदर्शन किया है । अमेरिका में थलसेना , नौसेना एव वायुसेना हेतु पृथक-पृथक मनोवैज्ञानिक शोध-संस्थान स्थापित किये गये है । वहां मनोवैज्ञानिक शोध की अधोलिखित आठ महत्वपूर्ण संस्थायें हैं -


title: सैन्य मनोविज्ञान का उद्भव और विकास

text: ब्रिटेन में भी सेना के तीनों अंगों में मनोवैज्ञानिक सेवा के पृथक् विभाग है कुछ मामलों में वे एक दूसरे के साथ पूरा सहयोग करते हैं , विशेषकर-व्यवहार विज्ञान शोध-शाखा के साथ । ' सैन्य कार्मिक शोध विभाग ' चयन तथा अन्य मनोवैज्ञानिक समस्याओं पर अनुसन्धान करता है । वहाँ रक्षा अनुसन्धान पर अधिकतर कार्य विश्वविद्यालयों एवं व्यावहारिक मनोविज्ञान की असैनिक संस्थाओं में किया जाता है रक्षा मंत्रालय विश्वविद्यालयों के साथ इस मामले में निकट सम्पर्क रखता है । इस कार्य हेतु सम्बन्धित को सरकारी सहायता भी दी जाती है ।


title: सैन्य मनोविज्ञान का उद्भव और विकास

text: ( 2 ) दि सेन्ट्रल लेबोरेट्री ऑफ इण्डस्ट्रियल सायकोलाजी एण्ड सायकोमेट्री ऐट आममिण्ट सेण्ट क्लाउड । तथा ,


title: सैन्य मनोविज्ञान का उद्भव और विकास

text: नार्वे में सशस्त्र सेना के अन्तर्गत मनोविज्ञान की एक छोटी इकाई है । डेनमार्क में तीनों ही सेनाओं के अलग-अलग मनोवैज्ञानिक शोध-संस्थान हैं । स्टॉकहोम में एक सैन्य मनोविज्ञान संस्थान हैं ।


title: सैन्य मनोविज्ञान का उद्भव और विकास

text: युगोस्लाविया ने आर्मी मेडिकल एकेडमी इंस्टीट्यूट ऑफ अप्लायड सायकोलाजी एण्ड हाईजीन में सेनाओं की आवश्यकतानुरूप मनोवैज्ञानिक शोध की सुविधा उपलब्ध है । इराक , कुवैत तथा इटली में भी रक्षा कार्यों हेतु मनोवैज्ञानिकों की सहायता ली जाती है , लेकिन वहाँ उनका कार्य परामर्श देना है । कॉमनवेल्थ के देशो आस्ट्रिया , कनाडा , भारत तथा ब्रिटेन में सैन्य मनोविज्ञान की भूमिका रक्षा सेवाओं हेतु विशेष रूप से उल्लेखनीय रही है । इन देशों के बीच ' कॉमनवेल्थ सर्विसेज सायकोलाजिस्ट ' नामक एक संगठन है जो अपने वार्षिक बैठक में वैज्ञानिक सूचनाओं का आदान-प्रदान करते हैं तथा इससे सम्बन्धित पत्रिकाओं का भी प्रकाशन करते हैं ।


title: बेल्लूर कृष्णमचारी सुंदरराज अयंगार

text: कर्नाटक के बेल्लूर में 1918 में पैदा हुए अयंगार 1937 में महाराष्ट्र के पुणे चले आए और योग का प्रसार करने के बाद 1975 में योगविद्या नाम से अपना संस्थान शुरू किया जिसकी बाद में देश विदेश में कई शाखाएं खोली गयीं।


title: मन्नारा चोपड़ा

text: मन्नारा चोपड़ा एक भारतीय फिल्म अभिनेत्री और मॉडल हैं जो मुख्य रूप से तेलुगु फिल्मों के साथ-साथ कुछ हिंदी और तमिल फिल्मों में भी काम करती हैं। वह अभिनेत्री प्रियंका चोपड़ा, परिणीति चोपड़ा की पैतृक चचेरी बहन हैं। उन्होंने फिल्म ज़िद (2014) से बॉलीवुड में शुरुआत की।


title: मन्नारा चोपड़ा

text: 2014 तक, मन्नारा ने अभिनय में कदम रखा, तेलुगु, हिंदी और कन्नड़ में फिल्मों के लिए साइन अप किया। उनकी पहली रिलीज़ तेलुगु फिल्म प्रेमा गीमा जंथा नाइ (2014) थी, फिर उनके जन्म नाम के तहत उन्हें श्रेय दिया गया, जिसमें उन्हें "बहुत बातूनी कॉलेज जाने वाली लड़की" के रूप में दिखाया गया था। उसी वर्ष, मन्नारा ने करणवीर शर्मा के सह-कलाकार अनुभव सिन्हा की ज़िद के साथ बॉलीवुड में अपनी शुरुआत की। उनके जुनूनी प्रेमी का चित्रण मिश्रित समीक्षाओं के साथ मिला।


title: हेमंत चौहान

text: गुजराती भाषा के जानेमाने भजनिक एवं लोकगायक है। ९ अक्तूबर २०१२ को उन्हें वर्ष २०११ के अकादमी रत्व एवोर्ड से सम्मानित किया गया था। गुजराती भजन, गरबा इत्यादि गुजरात की लोकागायकी में उनका अनुठा योगदान रहा हैं। श्रोताओं को प्रत्येक शब्द समझ में आए इस तरह के उच्चारण के साथ गाना ये उनकी विशेषता है।


title: हेमंत चौहान

text: पंखीडा ओ पंखीडा, विणेला मोती, हे मानव विश्वास करी ले, तु रंगाई जा रंगमां इत्यादि गुजराती गीत लोकप्रिय हुए हैं।हिंदी भजनो में भी उन्होंने अपना स्वर दिया हैं जिसमें कहत कबीर-१ और २, प्रदीप भजन (सुर मन्दिर) उल्लेखनीय हैं।


title: हेमंत चौहान

text: भजन, गरबा, गीतों के अलावा, उन्होंने स्वयं के कुछ एलबम में संगीत भी दिया है। संतवानी और अन्य गीतों में गायकी के साथ हारमोनियम,गिटार और तानपुरा आदि  काफी आसानी से बजा लेते हैं।


title: जगजीत सिंह अरोड़ा

text: जगजीत सिंह अरोड़ा (13 फरवरी, 1916 – 3 मई 2005) भारतीय सेना के तीन-सितारा जनरल थे जिन्होने बंगलादेश मुक्ति संग्राम में महत्वपूर्ण भूमिका निभायी। १९७१ के भारत-पाकिस्तान युद्ध के समय वे पूर्वी कमान के जनरल आफिसर कमाण्डिंग-इन चीफ थे। भारत सरकार द्वारा उन्हें सन १९७२ में पद्म भूषण से सम्मानित किया गया था।


title: जगजीत सिंह अरोड़ा

text: जनरल जगजीत सिंह अरोड़ा का जन्म १३ फरवरी १९१६ में झेलम जिले के काला गुजराँ में हुआ था जो अब पाकिस्तान में है। ०१ जनवरी, 1939 को उन्हें 2 पजांब रेजीमेंट की 5 बटालियन में कमीशन मिला था। बाद में उन्होंने आईएमए में 1 पैरा की कमान संभाली और क्वेटा के स्टाफ कॉलेज में पाकिस्तान के राष्ट्रपति, जनरल याहया खां उनके सहपाठी थे।


title: औरख़ान प्रथम

text: औरख़ान प्रथम या औरख़ान ग़ाज़ी 1324 से 1362 तक उभरता हुआ उस्मान साम्राज्य के दूसरे मुखिया रहे। उस वक़्त उस्मान साम्राज्य एक अमीरात थी। वे उस्मान प्रथम के पुत्र थे।


title: १२ मई

text: 12 मई ग्रेगोरी कैलंडर के अनुसार वर्ष का 132वॉ (लीप वर्ष में 133 वॉ) दिन है। साल में अभी और 233 दिन बाकी है।


title: पीरपैंती

text: पीरपैंती बाजार (Pirpainti) भारत के बिहार राज्य के भागलपुर ज़िले में स्थित एक बस्ती है। पीरपैंती मुख्य रूप से एक रेलवे स्टेशन है जो कि भागलपुर जिला में पड़ता है पीरपैंती भागलपुर से लगभग 52 किलोमीटर की दूरी पर स्थित है


title: चौथी दुनिया

text: चौथी दुनिया एक समाचारपत्र समूह है। इसका मुख्यालय दिल्ली में है। यह हिन्दी, उर्दू में समाचारपत्र निकालता है।


title: रासायनिक अन्तर्ग्रथन

text: अन्त्रग्रंथन न्यूरॉन्स या न्यूरॉन्स और अन्य प्रकार के कोशिकाओं के बीच कार्य कनेक्शन है। एक ठेठ न्यूरॉन अन्त्रग्रंथन s कई हजार जन्म देता है, यद्यपि वहाँ कुछ कर रहे हैं प्रकार है कि अब तक कम.अन्तर्ग्रथन न्यूरॉन्स या न्यूरॉन्स और अन्य प्रकार के कोशिकाओं के बीच कार्य का कनेक्शन है। एक ठेठ न्यूरॉन कई हजार अन्तर्ग्रथन उत्पन्न करते हैं, यद्यपि कई प्रकर बहुत कम भी करते हैं। अधिकांश अन्तर्ग्रथन अक्षतंतु को केद्रुमिका से कनेक्ट करते हैं, लेकिन कई अन्य प्रकार कनेक्शन भी उपलब्ध हैं, जिसमें अक्षतंतु से कोशिकीय शरीर, अक्षतंतु से अक्षतंतु और द्रुमिका-से-द्रुमिका शामिल हैं। अन्तर्ग्रथन आम तौर पहचान कर पाने के लिए बहुत छोटे होते हैं, इन्हें केवल सुक्ष्म माइक्रोस्कोप द्वारा उस बिंदु पर देखा जा सकता है, जहां दो कोशिकाओं की झिल्लियां एक दूसरे को स्पर्श करती हैं, लेकिन इनके कोशिकीय तत्वों को स्पष्ट रूप से इलेक्ट्रॉन माइक्रोस्कोप द्वारा देखा जा सकता है।


title: रासायनिक अन्तर्ग्रथन

text: रासायनिक अन्त्रग्रंथन s जानकारी रास्ता प्रीसानेप्टिक एक कोशिका से एक सेल पोस्टअन्‍तर्ग्रथनी पारित करने के लिए है और इसलिए कर रहे हैं संरचना और समारोह में असममित. प्रीसानेप्टिक टर्मिनल, या अन्‍तर्ग्रथनी फुंसी, स्नायुसंचारी कक्ष जिसमें प्रीसानेप्टिक के अक्षतंतु है एक विशेष क्षेत्र के भीतर ही एस-s संलग्न झिल्ली में छोटे पुटिका क्षेत्रों बुलाया अन्‍तर्ग्रथनी अन्‍तर्ग्रथनी पुटिकाs क्षेत्रों में झिल्ली पर प्रीसानेप्टिक प्लाज्मा दोच्केद हैं) नामक सक्रिय क्षेत्र (AZ.


title: रासायनिक अन्तर्ग्रथन

text: तुरंत विपरीत रिसेप्टर सेल युक्त स्नायुसंचारी है पोस्टअन्‍तर्ग्रथनी क्षेत्र के; के क्षेत्र पोस्टअन्‍तर्ग्रथनी अन्त्रग्रंथन s के लिए न्यूरॉन्स के बीच दो शरीर कक्ष या द्रुमिकाs पर पाया जा सकता है। झिल्ली पोस्टअन्‍तर्ग्रथनी तुरंत पीछे) परिसर का आपस में विस्तृत है एक PSD प्रोटीन बुलाया पोस्टअन्‍तर्ग्रथनी घनत्व (.


title: रासायनिक अन्तर्ग्रथन

text: PSD में प्रोटीन anchoring और अवैध व्यापार स्नायुसंचारी रिसेप्टर्स में शामिल हैं और इन रिसेप्टर्स की गतिविधि modulating. रिसेप्टर्स और PSDs शाफ्ट हैं एस वृक्ष के समान रीढ़ कहा जाता है वृक्ष के समान अक्सर पाया में मुख्य विशेष protrusions से


title: रासायनिक अन्तर्ग्रथन

text: अन्त्रग्रंथन s रूप में वर्णित किया जा सकता है सुडौल या असममित. जब एक इलेक्ट्रॉन माइक्रोस्कोप के तहत जांच की, असममित अन्त्रग्रंथन s प्रीसानेप्टिक कक्ष में गोल पुटिकाs द्वारा charactrised हैं और एक प्रमुख बाद अन्‍तर्ग्रथनी घनत्व. असममित अन्त्रग्रंथन s उत्तेजक आम तौर पर. इसके विपरीत में सममित अन्त्रग्रंथन s चपटा या लंबाई पुटिकाs और एक प्रमुख बाद अन्‍तर्ग्रथनी घनत्व शामिल नहीं है। सुडौल आम तौर पर निरोधात्मक अन्त्रग्रंथन s.


title: रासायनिक अन्तर्ग्रथन

text: पूर्व और पोस्टअन्‍तर्ग्रथनी कोशिकाओं के बीच एक अंतर के बारे में २ 0 एनएम विस्तृत अन्‍तर्ग्रथनी फांक कहा जाता है। फांक की छोटी मात्रा स्नायुसंचारी एकाग्रता उठाया जा करने के लिए और तेजी से कम कर देता है। सन्निकट कक्षों दो झिल्लियों के प्रोटीन कोशिका आसंजन हैं आयोजित एक साथ द्वारा.


title: रासायनिक अन्तर्ग्रथन

text: यहाँ घटनाओं कि अन्‍तर्ग्रथनी संचरण में जगह ले एक प्रीसानेप्टिक न्यूरॉन से एक पोस्टअन्‍तर्ग्रथनी कक्ष के अनुक्रम का एक सारांश है। प्रत्येक चरण के नीचे और अधिक विस्तार से समझाया है। ध्यान दें कि अंतिम चरण के अपवाद के साथ, पूरी प्रक्रिया को केवल एक millisecond के कुछ दसवां सबसे तेजी से चला सकते हैं अन्त्रग्रंथन s में.


title: रासायनिक अन्तर्ग्रथन

text: एक स्नायुसंचारी की रिहाई के संभावित कार्रवाई या आवेग (तंत्रिका है एक से चालू होने वाले के आगमन) और सेलुलर स्राव होता है के माध्यम से प्रक्रिया का एक असामान्य रूप से तेजी से, यह भी exocytosis के रूप में जाना: टर्मिनल के भीतर प्रीसानेप्टिक तंत्रिका, पुटिका बैठ स्नायुसंचारी युक्त है "" और दोच्केद अन्‍तर्ग्रथनी झिल्ली पर तैयार है। आ कार्रवाई संभावित) पूंछ वर्तमान (संभावित कार्रवाई निर्भर उत्पादन एक शाखा के कैल्शियम आयनों के माध्यम से-वोल्टेज, कैल्शियम का स्ट्रोक चयनात्मक आयन चैनलों पर नीचे। कैल्शियम आयनों के साथ प्रोटीन तो बाँध पुटिकाs अन्‍तर्ग्रथनी की झिल्ली के भीतर पाया, अनुमति संलयन रोमकूप एक के निर्माण में पुटिकाs परिणामस्वरूप झिल्ली प्रीसानेप्टिक के साथ "" करने के लिए गोदी. इस पुटिकाs संलयन के माध्यम से अन्‍तर्ग्रथनी फांक सामग्री के लिए उनके ध्यान में लीन होना फिर जारी प्रविष्टि के भीतर कैल्शियम के १ ८ 0 μsec. पुटिका संलयन snares के रूप में जाना प्रीसानेप्टिक टर्मिनल में प्रोटीन का सेट एक संचालित की कार्रवाई के द्वारा.


title: रासायनिक अन्तर्ग्रथन

text: झिल्ली संलयन इस जोड़े के द्वारा होता है बाद में endocytosis द्वारा प्राप्त और पुटिकाs भरा स्नायुसंचारी -ताजा पुनर्नवीनीकरण गठन के लिए.


title: रासायनिक अन्तर्ग्रथन

text: स्नायुसंचारी अन्‍तर्ग्रथनी अंतर बाँध रिसेप्टर्स पर विपरीत पक्ष का सेल की क्षमता में आसपास आयन चैनल खोलने के अणुओं और प्रतिक्रिया द्वारा transmembrane पोस्टअन्‍तर्ग्रथनी आयनों के कारण कोशिका झिल्ली, करने के लिए स्थानीय और बाहर बदलने या भीड़ में. परिवर्तन में वोल्टेज उत्पन्न संभावित पोस्टअन्‍तर्ग्रथनी कहा जाता है एक. सामान्य में, परिणाम है hyperpolarizing धाराओं के मामले में "निरोधात्मक" depolarizing धाराओं, या के मामले में, "उत्तेजक." क्या एक अन्त्रग्रंथन उत्तेजक है या निरोधात्मक पर प्रकार (ओं) आयन चैनल के पोस्टअन्‍तर्ग्रथनी वर्तमान प्रदर्शन (ओं), जो बारी में रिसेप्टर्स और अन्त्रग्रंथन में कार्यरत स्नायुसंचारी के प्रकार की एक समारोह है आचरण निर्भर करता है।


title: रासायनिक अन्तर्ग्रथन

text: के बाद एक स्नायुसंचारी अणु अणु रिसेप्टर बांधता के लिए एक, यह और है EPSP चाहिए के लिए अनुमति देते हैं हटाया जा करने के बाद पोस्टअन्‍तर्ग्रथनी रिले झिल्ली को जारी रखने के लिए / या एस IPSP यह हटाने के एक या अधिक प्रक्रियाओं के माध्यम से हो सकता है:


title: रासायनिक अन्तर्ग्रथन

text: "साफ" इन समय के लिए फ्रेम प्रक्रियाओं अन्त्रग्रंथन s के प्रकार के लिए अलग अलग बहुत भिन्न है, धीरे एक millisecond के लिए के कुछ दसवां अंश के लिए तेजी से, कई एक से लेकर सेकंड के लिए.


title: रासायनिक अन्तर्ग्रथन

text: अन्‍तर्ग्रथनी संचरण desensitization जैसे, homoअन्‍तर्ग्रथनी plasticity और heteroअन्‍तर्ग्रथनी plasticity के द्वारा modulated जा सकता है:


title: रासायनिक अन्तर्ग्रथन

text: पोस्टअन्‍तर्ग्रथनी रिसेप्टर्स की desensitization ही स्नायुसंचारी प्रेरणा के जवाब में एक कमी है। इसका मतलब है कि एक अन्त्रग्रंथन ताकत का प्रभाव क्षमता में कार्रवाई की एक ट्रेन के रूप में तेजी से उत्तराधिकार कम एक घटना में आने कि तथाकथित अन्त्रग्रंथन s की आवृत्ति निर्भरता को जन्म देता है। तंत्रिका तंत्र के प्रयोजनों के लिए इस कारनामे कम्प्यूटेशनल संपत्ति है और प्रोटीन शामिल phosphorylation साधन के रूप में इस तरह के माध्यम से कर सकते हैं अपने अन्त्रग्रंथन s धुन.


title: रासायनिक अन्तर्ग्रथन

text: Homoअन्‍तर्ग्रथनी (plasticity या भी homotropic मॉडुलन) अन्‍तर्ग्रथनी शक्ति में एक बदलाव यह है कि गतिविधि के इतिहास से एक विशेष अन्त्रग्रंथन में परिणाम है। इस संकेत पर प्रीसानेप्टिक रूप से परिणाम कर सकते हैं कैल्शियम और साथ ही राय प्रीसानेप्टिक परिवर्तन में रिसेप्टर्स autocrine फार्म की एक, अर्थात्. Homoअन्‍तर्ग्रथनी plasticity संख्या को प्रभावित और पुटिकाs की पुनःपूर्ति दर सकता है या यह कैल्शियम और पुटिका रिहाई के बीच के रिश्ते को प्रभावित कर सकते हैं। Homoअन्‍तर्ग्रथनी plasticity भी बाद प्रकृति में अन्‍तर्ग्रथनी जा सकता है। यह या तो एक बढ़ाने या अन्‍तर्ग्रथनी शक्ति में कमी हो सकती है।


title: रासायनिक अन्तर्ग्रथन

text: एक उदाहरण है, SNS है (न्यूरॉन्स की सहानुभूति तंत्रिका तंत्र), जो रिलीज noradrenaline, जो रिसेप्टर्स पोस्टअन्‍तर्ग्रथनी अलावा प्रभावित भी प्रभावित करता है noradrenaline प्रीसानेप्टिक α२ -adrenergic रिसेप्टर्स आगे की रिहाई के inhibiting. इस आशय clonidine के साथ उपयोग किया है SNS पर प्रभाव प्रदर्शन निरोधात्मक.


title: रासायनिक अन्तर्ग्रथन

text: Heteroअन्‍तर्ग्रथनी (plasticity या भी heterotropic मॉडुलन) अन्‍तर्ग्रथनी शक्ति में एक परिवर्तन है कि अन्य न्यूरॉन्स की गतिविधियों का परिणाम है। फिर, plasticity पुटिकाs या उनके पुनःपूर्ति दर या कैल्शियम और पुटिका रिहाई के बीच रिश्ते की संख्या बदल सकते हैं। इसके अतिरिक्त, यह सीधे कैल्शियम प्रवाह प्रभावित हो सकता है। Heteroअन्‍तर्ग्रथनी plasticity भी बाद प्रकृति में अन्‍तर्ग्रथनी किया जा सकता है संवेदनशीलता को प्रभावित रिसेप्टर.


title: रासायनिक अन्तर्ग्रथन

text: एक उदाहरण है फिर नर्वस सिस्टम न्यूरॉन्स की सहानुभूति तंत्रिका तंत्र, जो रिलीज noradrenaline, जिसमें parasympathetic के न्यूरॉन्स टर्मिनलों के प्रीसानेप्टिक पर प्रभाव के अलावा, उत्पन्न करने के लिए निरोधात्मक.


title: रासायनिक अन्तर्ग्रथन

text: एक रासायनिक अन्त्रग्रंथन s का सबसे महत्वपूर्ण सुविधाओं की है कि वे psychoactive दवाओं के बहुमत के लिए कार्रवाई की साइट कर रहे हैं। अन्त्रग्रंथन s दवाओं द्वारा curare, बच्छनाग, कोकीन, अफ़ीम, शराब, एलएसडी और अनगिनत दूसरों के रूप में प्रभावित होते हैं। इन दवाओं अन्‍तर्ग्रथनी समारोह पर अलग अलग प्रभाव पड़ता है और अक्सर अन्त्रग्रंथन s कि एक विशिष्ट स्नायुसंचारी उपयोग करने के लिए प्रतिबंधित कर रहे हैं। उदाहरण के लिए, curare पक्षाघात एक जहर अन्‍तर्ग्रथनी पद जो बंद हो जाता है acetylcholine से depolarising झिल्ली के कारण. बच्छनाग जो शरीर का कारण बनता है, ब्लॉक निरोधात्मक प्रभाव glycine स्नायुसंचारी लेने और stimuli उपेक्षा करने के लिए प्रतिक्रिया कमजोर और पहले, मांसपेशियों की ऐंठन परिणामस्वरूप में बेकाबू. अफ़ीम न्यूरोट्रांसमीटर endorphin कृत्यों पर उपयोग अन्त्रग्रंथन s कि और शराब एलएसडी के स्नायुसंचारी प्रभाव बढ़ता निरोधात्मक. GABA इसके प्रभाव के साथ हस्तक्षेप बढ़ जाती है कि अन्त्रग्रंथन s का उपयोग करें. कोकीन serotonin reuptake ब्लॉक स्नायुसंचारी dopamine और इसलिए की.


title: रासायनिक अन्तर्ग्रथन

text: सामान्य में, अगर एक उत्तेजक अन्त्रग्रंथन मजबूत है, प्रीसानेप्टिक न्यूरॉन में एक संभावित कार्रवाई पोस्टअन्‍तर्ग्रथनी कक्ष में होगा एक और ट्रिगर, जबकि अन्त्रग्रंथन कमजोर, पर एक, उत्तेजक पोस्टअन्‍तर्ग्रथनी (संभावित "") EPSP दीक्षा कार्रवाई के लिए संभावित सीमा तक पहुँच नहीं होगा . दिमाग में, हालांकि, कई अन्य लोगों के साथ प्रत्येक न्यूरॉन रूपों अन्त्रग्रंथन s और, वैसे, प्रत्येक कई दूसरों से अन्‍तर्ग्रथनी निविष्टियाँ प्राप्त करता है। जब कई न्यूरॉन्स में कार्रवाई की क्षमता एक साथ एक एकल कक्ष पर है कि कमजोर अन्त्रग्रंथन आग, वे उस कक्ष में एक आवेग आरंभ हालांकि अन्त्रग्रंथन s कमजोर कर रहे हैं हो सकता है। इस प्रक्रिया संकलन के रूप में जाना जाता है। दूसरी ओर, एक प्रीसानेप्टिक न्यूरॉन फायरिंग की क्षमता एक कार्रवाई की संभावना है कारण के रूप में जारी GABA कर सकते हैं इस तरह के एक निरोधात्मक स्नायुसंचारी निरोधात्मक में पोस्टअन्‍तर्ग्रथनी संभावित पोस्टअन्‍तर्ग्रथनी न्यूरॉन और कम इसलिए अपनी न्यूरॉन excitability, कम करें. इस तरह, एक न्यूरॉन के उत्पादन में कई अन्य लोगों के इनपुट पर निर्भर करते हैं, जिनमें से प्रत्येक कि न्यूरॉन के साथ अपने अन्त्रग्रंथन की ताकत के आधार पर प्रभाव का एक अलग डिग्री, हो सकता है। जॉन Carew Eccles लिए अन्‍तर्ग्रथनी पर महत्वपूर्ण शुरुआती प्रयोगों का प्रदर्शन कुछ एकीकरण के लिए है, जो नोबेल पुरस्कार प्राप्त किया वह फिजियोलॉजी या चिकित्सा १ ९ ६ ३ में. जटिल इनपुट / आउटपुट के रिश्तों में कंप्यूटर की संगणना ट्रांजिस्टर आधारित आधार फार्म और सोचा तंत्रिका सर्किट में आंकड़ा इसी तरह.


title: रासायनिक अन्तर्ग्रथन

text: एक अन्त्रग्रंथन की ताकत transmembrane पोस्टअन्‍तर्ग्रथनी स्नायुसंचारी रिसेप्टर्स की सक्रियण से उत्पन्न क्षमता में परिवर्तन से परिभाषित किया गया है। वोल्टेज में परिवर्तन इस संभावित पोस्टअन्‍तर्ग्रथनी एक ज्ञात रूप में और चैनलों के माध्यम से होता है पोस्टअन्‍तर्ग्रथनी आयन बह धाराओं ईओण का एक सीधा परिणाम है। शक्ति परिवर्तन अन्‍तर्ग्रथनी में) न्यूरॉन्स जा सकता है अल्पकालिक और स्थायी संरचनात्मक बदलाव के बिना खुद को टिकाऊ सेकंड, मिनट - या दीर्घकालिक-(दीर्घकालिक potentiation, या LTP है, जो में दोहराया या सतत अन्‍तर्ग्रथनी दूत दूसरे में परिणाम कर सकते हैं सक्रियकरण अणुओं की शुरुआत प्रोटीन संश्लेषण, स्वयं अन्त्रग्रंथन की संरचना में परिवर्तन के परिणामस्वरूप. सीखने और स्मृति शक्ति अन्‍तर्ग्रथनी कर रहे हैं में परिवर्तन से लंबी अवधि के परिणाम पर विश्वास करने के लिए अन्‍तर्ग्रथनी plasticity, के रूप में जाना व्यवस्था के माध्यम से एक.


title: रासायनिक अन्तर्ग्रथन

text: जब एक स्नायुसंचारी एक अन्त्रग्रंथन में जारी की है, यह अपने अन्‍तर्ग्रथनी फांक की संकीर्ण अंतरिक्ष के अंदर सर्वोच्च एकाग्रता में पहुँचता है, लेकिन इसके बारे में कुछ करने के लिए किया जा रहा reabsorbed या टूट से पहले दूर फैलाना निश्चित है। अगर इसे दूर diffuses, यह क्षमता है कि या तो रिसेप्टर्स अन्य अन्त्रग्रंथन s या झिल्ली पर कोई अन्त्रग्रंथन से दूर में स्थित हैं सक्रिय करें. एक स्नायुसंचारी गतिविधि extraअन्‍तर्ग्रथनी "संचरण मात्रा" के रूप में जाना जाता है। यह अच्छी तरह से स्थापित की डिग्री है कि इस तरह के कुछ प्रभाव होते हैं, लेकिन उनके कार्यात्मक महत्व है विवाद का विषय रहा लंबा है।


title: रासायनिक अन्तर्ग्रथन

text: हाल ही में काम चलता है कि मात्रा संचरण न्यूरॉन्स के कुछ विशेष प्रकार के लिए बातचीत का प्रमुख विधा हो सकती है। स्तनधारी प्रमस्तिष्क प्रांतस्था में, न्यूरॉन्स के एक वर्ग बुलाया neurogliaform कोशिकाओं को बाह्य अंतरिक्ष में स्नायुसंचारी GABA जारी द्वारा अन्य आसपास के cortical न्यूरॉन्स मना कर सकते हैं। लगभग neurogliaforms के ७ ८ % शास्त्रीय अन्त्रग्रंथन s फार्म नहीं है। यह मौजूद नहीं रासायनिक संचार कर रहे हैं जहां अन्त्रग्रंथन s न्यूरॉन्स की जा सकती है उदाहरण निश्चित पहले.


title: रासायनिक अन्तर्ग्रथन

text: एक बिजली अन्त्रग्रंथन जंक्शन के बीच प्रवाहकीय लिंक दो abutting न्यूरॉन electrically एक यांत्रिक और पोस्टअन्‍तर्ग्रथनी है और पूर्व के बीच अंतर यह है कि गठन में एक संकीर्ण अंतराल एक सेल में जाना जाता है के रूप में. जंक्शनों में अंतर, कोशिकाओं अन्त्रग्रंथन s रासायनिक कि कोशिकाओं को अलग दूरी पर ४ 0 एनएम से २ 0 दृष्टिकोण के भीतर के बारे में ३, ५ एनएम से प्रत्येक के बजाय अन्य. जैसा कि रासायनिक अन्त्रग्रंथन s का विरोध करने, विद्युत अन्त्रग्रंथन s में पोस्टअन्‍तर्ग्रथनी संभावित रासायनिक ट्रांसमीटरों द्वारा आयन चैनलों के खुलने के कारण नहीं है, लेकिन दोनों के बीच सीधा न्यूरॉन्स विद्युत युग्मन के द्वारा. विद्युत अन्त्रग्रंथन s इसलिए तेजी से और अधिक अन्त्रग्रंथन s रासायनिक विश्वसनीय से अधिक है। विद्युत अन्त्रग्रंथन s तंत्रिका तंत्र में पाया जाता है, लेकिन कम रासायनिक अन्त्रग्रंथन s से आम हैं।


title: फ्लक्समापी

text: फ्लक्समापी या सर्च क्वायल मैग्नेटोमीटर एक मैग्नेटोमीटर है जो परिवर्ती चुम्बकीय फ्लक्स का मापन करता है। यह एक सदिश मैग्नेटोमीटर है जो किसी बिन्दु पर मौजूद चुम्बकीय क्षेत्र के एक या सभी अंशों (कम्पोनेन्ट) की माप करता है। यह कुछ मिलीहर्ट्ज से लेकर सैकड़ों मेगाहर्ट्ज तक के परिवर्ती फ्लक्स का मापन कर सकता है।


title: फ्लक्समापी

text: फ्लक्समापी, फैराडे के विद्युतचुम्बकीय प्रेरण का नियम नियम पर आधारित है। यदि किसी "N" फेरों वाली कुण्डली में समय के साथ परिवर्ती फ्लक्स formula_1 प्रवाहित हो रहा है तो उस कुण्डली में उत्पन्न वोल्टता "formula_2" निम्नलिखित होगी-


title: फ्लक्समापी

text: यह मानते हुए कि प्रेरित चुम्बकीय क्षेत्र B का मान किसी क्षेत्र "S" पर एकसमान है, चुम्बकीय फ्लक्स का मान निम्नलिखित सूत्र से दिया जा सकता है-


title: जाँनिसार अख्तर

text: जाँनिसार अख्तर (उर्दू: جان نثار اختر;अंग्रेजी:Jan Nisar Akhtar, 18 फ़रवरी 1914 – 19 अगस्त 1976) भारत से 20 वीं सदी के एक महत्वपूर्ण उर्दू शायर, गीतकार और कवि थे। अख्तर साहब ने अलीगढ़ मुस्लिम यूनिवर्सिटी से सन 1935-36 में उर्दू में गोल्ड मेडल लेकर एम. ए. किया था। 1947 केेेेेे देश विभाजन के पहले एक ग्वालियर के विक्टोरिया कॉलेज में उर्दू के प्रोफेसर रहे और फिर सन 1956 तक भोपाल केे हमीदिया कॉलेज में उर्दू विभाग के अध्यक्षष पद पर रहे। उनका मानना था कि आदमी जिस्म से नहीं दिलों दिमाग से बुड्ढा होता है। पति पत्नी के नाम पर उनके द्वारा अनेक रुवारयां लिखी गई। सन 1976 में साहित्य अकादमी पुरस्कार से नवाजेेेेे गए अख्तर साहब के लिखे फिल्म अनारकली, नूरी, प्रेम पर्वत, रजिया सुल्तान, बाप रे बाप आदि फिल्म के गीतों ने धूम मचा दी थी।


title: ओके जानू

text: ओके जानू (अंग्रेज़ी :OK Jaanu) २०१७ की एक भारतीय रोमांचक नाट्य फ़िल्म है जिसका निर्देशन शाद अली ने किया है जबकि फ़िल्म के निर्माता करण जोहर है तथा धर्मा प्रोडक्शन्स के बैनर तले फ़िल्म प्रदर्शित होगी। फ़िल्म में श्रद्धा कपूर और आदित्य रॉय कपूर मुख्य किरदार है। यह फ़िल्म मानी रत्नम पर आधारित है जो कि एक तमिल फ़िल्म "ओके कनमानी" फ़िल्म की पुनःनिर्मित है।


title: ओके जानू

text: २९ फरवरी २०१६ को फ़िल्म का पहला दृश्य प्रदर्शित किया गया था। जबकि यह फ़िल्म १३ जनवरी २०१७ को सिनेमाघरों में प्रदर्शित हुई।


title: देवप्रयाग विधानसभा निर्वाचन क्षेत्र, उत्तराखण्ड

text: देवप्रयाग विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। टिहरी गढ़वाल जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 71,105 मतदाता थे।


title: सुघट्यता

text: भौतिकी और पदार्थ विज्ञान में, सुघट्यता किसी पदार्थ का वह गुण है जो उस विरुपण की व्याख्या करती है जो उस पदार्थ पर आरोपित बलों के फलस्वरूप उसकी आकृति में आये अप्रतिवर्ती परिवर्तन के कारण होता है। जब वस्तु पर प्रत्याशा सीमा से अधिक बल बढ़ाया जाता है तो वस्तु बल हटाने पर अपनी पूर्व अवस्था में नहीं आती बल हटाने पर इसमें कुछ न कुछ विरूपण जरूर रह जाता है वस्तु की इस अवस्था को सुगठी अवस्था कहते हैं इस गुण को घटता कहते हैं


title: फ्री हिट

text: क्रिकेट में, एक फ्री हिट एक बल्लेबाज को एक डिलीवरी होती है जिसमें बल्लेबाज को नो-बॉल के लिए लागू होने वाले अन्य तरीकों के अलावा किसी भी तरीके से खारिज नहीं किया जा सकता है, अर्थात् रन आउट, गेंद को दो बार मारना और क्षेत्र में बाधा डालना।


title: फ्री हिट

text: यह वनडे इंटरनेशनल और ट्वेंटी 20 मैचों में प्रासंगिक है। जब कोई गेंदबाज नो-बॉल डालता है, तो अगली अगली गेंद फ्री हिट होती है। इसके अलावा, अगर गेंद को कमर के ऊपर से फुल टॉस पहुंचाया जाए तो बल्लेबाज को फ्री हिट मिलती है।


title: भारत में दर्शनशास्त्र

text: उपनिवेशकालीन भारतीय दर्शनशास्त्र अपनी प्रकृति में अधिकांशतः आदर्शवादी और प्रत्ययवादी रहा है। चूँकि वेदान्त उसका मूल-स्रोत था, इसलिए उस काल की दार्शनिक पुनर्रचनाओं को 'नव-वेदांती' कहा जा सकता है। इस काल की दार्शनिक प्रवृत्ति को पाश्चात्य विचारकों की उस आलोचना के प्रत्युत्तर में भी देखा जा सकता है जिसे अलबर्ट स्वीट्ज़र (1875-1965) ने अपनी पुस्तक 'इण्डियन थॉट ऐंड इट्स डिवेलपमेंट' (1936) में यह कहते हुए संदर्भित किया था कि भारतीय दर्शन पलायनवादी है। वस्तुतः स्वीट्ज़र का यह दृष्टिकोण शॉपेनहावर (1788- 1860) जैसे विचारकों की औपनिषदिक समझ पर आधरित है। इसका पुरजोर जवाब सर्वपल्ली राधाकृष्णन ने अपनी कृति 'ईस्टर्न रिलीजन ऐंड वेस्टर्न थॉट' (1939) में दिया है। उनके अनुसार यह धारणा ऐतिहासिक रूप से स्वीकार्य नहीं हो सकती कि हिंदूचिंतन में जीवन और जगत के प्रति नकार और निराशा निहित है, जबकि ईसाई चिंतन के स्वरूप में जीवन और जगत के प्रति स्वीकार्यता और आशावाद निहित है। वास्तव में दोनों के बीच का वास्तविक विरोध धर्म और स्वायत्त-मानववादी दृष्टिकोण को लेकर है।


title: भारत में दर्शनशास्त्र

text: 1916 में आमलनेर, महाराष्ट्र में श्रीमंत प्रताप सेठ के सौजन्य से इण्डियन इंस्टीट्यूट ऑफ़ फ़िलॉसफ़ी की स्थापना हुई। 1917 में इण्डियन फ़िलॉसॅफ़िकल एसोसिएशन का पहला अधिवेशन कोल्हापुर में हुआ तथा 'इण्डियन फ़िलॉसॅफ़िकल रिव्यू' नामक पत्रिका का प्रकाशन भी प्रारम्भ किया गया। 1925 में इण्डियन फ़िलॉसॅफ़िकल कांग्रेस की स्थापना हुई। यह दार्शनिकों का एक ऐसा संगठन है जो औपनिवेशिक युग से लेकर अब तक अंग्रेज़ी माध्यम से भारतीय दार्शनिक चिंतन के विकास के लिए सक्रिय रहा है। ये सभी प्रयास औपनिवेशिक युग में भारतीय दर्शन को संस्थागत स्वरूप प्रदान करने वाले साबित हुए। स्वातंत्र्यपूर्व भारत के प्रमुख विचारक श्री अरविन्द (1872-1950) मौलिक रूप से एक प्रत्ययवादी दार्शनिक थे और उन्होंने वैदिक तत्त्वदृष्टि को विकासवादी प्रारूप में देखते हुए एक ऐसा समग्र अद्वैतवादी दर्शन प्रस्तुत किया जिसमें जड़ और चेतन का अंतहीन द्वैत न हो कर दोनों एक ही वैश्विक प्रक्रिया के समान भागीदार हैं। अनन्त के तर्क और मायावाद के बदले लीलावाद पर आधारित उनका दर्शन भौतिकवादियों द्वारा किये जाने वाले संन्यास-निषेध और अध्यात्मवादियों द्वारा किये जाने वाले भौतिकवाद-निषेध जैसी दो अतियों से बचते हुए इस पृथ्वी पर दिव्य जीवन के अवतरण का दर्शन है। अपनी तत्त्वदृष्टि, इतिहास दर्शन, संस्कृति दर्शन और योगसमन्वय द्वारा उन्होंने भारतीय सभ्यता-बोध को दुनिया के समक्ष एक ब्रह्मांडीय प्रयोजनमूलकता के साथ प्रस्तुत किया है। उन्हें अपनी दार्शनिक योजना के यथार्थ पर कितना भरोसा रहा होगा कि उन्होंने भारत की स्वाधीनता को भी एक वैश्वीय भवितव्यता की अंगभूत घटना के रूप में देखा।


title: भारत में दर्शनशास्त्र

text: श्री अरविंद के अतिरिक्त प्रमुख स्वातंत्र्यपूर्व भारतीय दार्शनिकों में कृष्ण चंद्र भट्टाचार्य (1876-1949) का नाम उल्लेखनीय है। वे आधुनिक भारत के ऐसे तत्त्वमीमांसक थे जिन्होंने अद्वैतवेदांत की पुनर्रचना को कांट और हीगेल की विचार-सरणि के समानांतर दुनिया के समक्ष रखा। ‘कंसेप्ट ऑफ़ फ़िलॉसफ़ी’, ‘सब्जेक्ट एज़ फ्रीडम’ और ‘द कंसेप्ट ऑफ़ एब्सोल्यूट ऐंड इट्स आल्टरनेटिव फ़ार्म्स’ जैसे निबंधों द्वारा उन्होंने अपनी दार्शनिक पुनर्रचना की प्रस्तुति की। यद्यपि उन्होंने भारतीय दर्शन के लगभग सभी सम्प्रदायों पर लेखन किया है लेकिन जैन दर्शन के अनेकान्तवाद (1925) की पुनर्व्याख्या लीक से हट कर विशेष महत्त्व की है। उन्होंने अनेकांतवाद के महत्त्व को पुनः उद्घाटित करते हुए दिखाया कि न तो तादात्म्य और न ही विरोध को तार्किक विचार-सरणी के लिए आधारभूत माना जा सकता है। वस्तुतः तादात्म्य और विरोध दोनों ही परस्पर विनियोजनीय हो सकते हैं और दोनों की ऐसी विनियोजनीयता (आल्टरेशन) ही व्यापक दार्शनिक आधार प्रस्तुत करती है। तादात्म्य और विरोध के बदले ‘सहावस्थान’ (टूगैदरनेस) तार्किक विचार-सरणी की अपेक्षाकृत अधिक आधारभूत कोटि है जिसे जैन दार्शनिकों ने ‘क्रमर्पण और सहर्पण’ के दो प्रारूपों में देखा है। कुल मिला कर अनेकांतवाद अनिर्वाच्यता का एक विशिष्ट तर्कशास्त्र है जो सप्तभंगी नय के द्वारा सत्य की वैकल्पिकता का सिद्धांत प्रस्तुत करता है।


title: भारत में दर्शनशास्त्र

text: भारत के पुनर्जागरण के परिप्रेक्ष्य में भट्टाचार्य का ‘स्वराज इन आइडियाज़’ नामक व्याख्यान भी महत्त्वपूर्ण है जिसे उन्होंने 1929 में हुगली कॉलेज, कलकत्ता के विद्यार्थियों के बीच दिया था। बाद में 1954 में इसका प्रकाशन विश्वभारती जर्नल में हुआ। उनका यह व्याख्यान अपने आप में वैचारिक स्वराज का दार्शनिक घोषणापत्र जैसा है। 1984 में पुणे से प्रकाशित इण्डियन फ़िलॉसॅफ़िकल क्वार्टरली में उनके इस व्याख्यान का पुनर्मुद्रण किया गया। दया कृष्ण, राजेंद्र प्रसाद, रामचंद्र गाँधी, एस.पी. गौतम सरीखे लोगों ने इस व्याख्यान के भाष्य किये। यद्यपि यह व्याख्यान उन्होंने अंग्रेज़ी में दिया था लेकिन वैचारिक स्वराज के मातृभाषीय राजपथ के महत्त्व और पश्चिमी विचारों के असमीक्षित पिष्टपेषण के दुष्परिणामों को उन्होंने बख़ूबी उजागर किया। इसके साथ ही उन्होंने यह भी निर्देशित किया कि भारतीय दर्शन को किस प्रकार एक सार्वभौम ज्ञान-विधा के रूप में प्रस्तुत किया जा सकता है। वैचारिक स्वराज के आशय को स्पष्ट करते हुए उन्होंने कहा कि सांस्कृतिक पराधीनता साधारणतः अचेतन प्रकार की होती है और उसमें दासता प्रारम्भ से ही निहित है। भट्टाचार्य कहते हैं :


title: भारत में दर्शनशास्त्र

text: स्वराज की भारतीय अवधारणा के संदर्भ में भारत रत्न से विभूषित भगवानदास (1869-1958) के उस आलेख का ज़िक्र करना प्रासंगिक है जिसे उन्होंने 1921 के बम्बई कांग्रेस अधिवेशन में एक प्रस्ताव-पत्र के रूप में प्रस्तुत किया था। यद्यपि उन दिनों स्वराज के स्वरूप को लेकर बुद्धिजीवियों के बीच मतभेद थे और इन्हीं सब को दूर करने के लिए उन्होंने इस प्रस्ताव-पत्र को तैयार किया था, लेकिन उनके इस आलेख की चर्चा अकादमिक जगत में न के बराबर होती है। भगवानदास कांग्रेस से जुड़े एक बहुमान्य बुद्धिजीवी और थियोसोफ़िकल सोसाइटी में सक्रिय थे। उनके अनुसार स्वराज मूल रूप में एक नैतिक प्रत्यय है और व्यवस्था के अर्थ में यह स्व-शासन है। जिस प्रकार एक व्यक्ति में दो तरह की आत्मा-एक उच्चतर और दूसरा निम्नतर-का निवास होता है अर्थात् व्यक्ति दैवीय और पाशविक दोनों ही प्रवृत्तियों से संचालित होता है, उसी प्रकार किसी समाज और राष्ट्र की भी उच्चतर और निम्नतर आत्मा होती है। कोई भी सरकार या शासन तभी सुशासन अथवा स्व-शासन माना जा सकता है जब वह उच्चतर आत्मा द्वारा संचालित हो। उच्चतर आत्मा से अभिप्रेरित राज-काज और नीति ही अधिकाधिक समन्वयकारी हो सकती है। इसका लोकतांत्रिक क्रियान्वयन और व्यवस्थापन केवल विवेकवान-विधायिका द्वारा ही सम्भव है जो प्रत्येक व्यक्ति में रहने वाले मैं और हम को समन्वित कर सके। प्रतिस्पर्धा और परस्पर सहयोग दोनों ही आवश्यक हैं। भगवानदास की यह अंतर्दृष्टि लोकतंत्रात्मक स्वराज की नैतिक आधरभूमि की ओर संकेत है। 'द एसेंशियल यूनिटी ऑफ़ ऑल रिलिजंस' (1939) उनकी सबसे प्रतिष्ठित कृति है।


title: भारत में दर्शनशास्त्र

text: औपनिवेशिक युग के मान्य अध्येताओं में आर.डी. रानाडे (1886-1957) का व्यक्तित्वअलग प्रकार था। उनकी प्रसिद्धि एक दार्शनिक के साथ-साथ रहस्यविद् के रूप में भी थी। 'अ कन्स्ट्रक्टिव सर्वे ऑफ़ उपनिषदिक फ़िलॉसफ़ी' (1927) उनकी बहुमान्य कृति है। इसमें उन्होंने न केवल औपनिषदिक दर्शन को उसकी सम्पूर्ण गरिमा और अंतर्वस्तु के साथ प्रस्तुत किया है बल्कि लॉर्ड रोनाल्ड्से की उस आलोचना को ख़ारिज भी किया है कि भारतीय दर्शन निराशावादी है। उनके जीवनकाल की अंतिम कृति 'भगवद्गीता एज़ ए फ़िलॉसफ़ी ऑफ़ गॉड रियलाइज़ेशन' (1959) थी। मरणोपरांत उनकी सर्वाधिक महत्त्वपूर्ण कृति 'वेदांत : द कल्मीनेशन ऑफ़ थॉट' (1970) शीर्षक से प्रकाशित हुई। इस ग्रंथ में ब्रह्मसूत्रकार बादरायण को उन्होंने समन्वयकारी दार्शनिक सिद्ध करते हुए प्रतिपादित किया है कि ‘स्वाराज्यम्-वैराज्यम्’ की वैदिक दृष्टि प्लेटो के 'दार्शनिक-राजा के सिद्धांत' की अपेक्षा उच्चतर आदर्श प्रस्तुत करती है। ‘स्वाराज्यम-वैराज्यम्’ की अवस्था को प्राप्त व्यक्ति ही वास्तव में देवाधिदेव अनन्याधिपति होता है। रानाडे के ही समकालीन अनुकूलचन्द्र मुखर्जी (1888-1968) थे जिन्हें 'इलाहाबाद का प्लेटो' कहा जाता है। 'द नेचर ऑफ़ सेल्फ़' (1938) एवं 'सेल्फ़, थॉट ऐंड रियलिटी' (1957) उनकी गम्भीर दार्शनिक कृतियाँ हैं जिनमें उन्होंने अद्वैतवेदांत में परम चैतन्य के स्वरूप को ब्रिटिश-नवहीगेलवादी अभिगम में उद्घाटित किया है।


title: भारत में दर्शनशास्त्र

text: औपनिवेशिक युग के भारतीय दार्शनिकों में सर्वपल्ली राधाकृष्णन (1888-1975) की प्रतिष्ठा ‘पूर्व और पश्चिम के प्रवक्ता’ के रूप में थी। उन्होंने मानव जीवन के सभी पक्षों की व्याख्या नव-वेदांतवादी दृष्टि से की है। नव-वेदांत की तत्त्वमीमांसा को उन्होंने परमतत्त्ववादी वैश्विक दार्शनिक चिंतन के परिप्रेक्ष्य में पुनर्व्याख्यायित करते हुए प्रतिपादित किया कि यह दृश्यमान जगत परम सत का ही आभास है लेकिन फिर भी यह भ्रम मात्र नहीं जैसा कि अद्वैत वेदांत के परम्परागत चिंतक मानते रहे हैं। वस्तुतः शंकर के मायावाद का विरोध और जगत की यथातथ्यता का स्वीकार औपनिवेशिक युग के नव-वेदांती चिंतन की प्रस्थानमूलक विशेषता रही है। राधाकृष्णन का धार्मिक अनुभूति के स्वरूप की व्याख्या और धर्म के औचित्य प्रतिपादन के क्षेत्र में भी उल्लेखनीय योगदान रहा है। पूरब और पश्चिम के मध्य दार्शनिक संवाद की आवश्यकता को औचित्यपूर्ण ठहराते हुए उन्होंने तुलनात्मक दर्शन को सदैव बढ़ावा दिया, इसीलिए उन्होंने हवाई विश्वविद्यालय, अमेरिका में ईस्ट-वेस्ट सेंटर की स्थापना में पहलकारी भूमिका निभायी। 'ऐन आइडियलिस्टिक व्यू ऑफ़ लाइफ़' में उन्होंने सफलतापूर्वक प्रतिपादित किया कि बुद्धि सत्य को उसकी सम्पूर्णता में नहीं जान सकती। अंतःप्रज्ञा ही मानवीय चेतना का वह आयाम है जहाँ सत्य का अपनी सम्पूर्णता में साक्षात्कार होता है। यह अंतःप्रज्ञात्मक अनुभूति धर्म, नीति और सर्वसमावेशी अद्वैत सत्ता को प्रमाणित करती है। बुद्धि केवल विश्लेषण में ही विश्रांत हो जाती है लेकिन अंतःप्रज्ञा अपने संश्लेषणात्मक व्यापार में एक समग्र बोध के साथ आदर्श जीवन की सम्भावना प्रस्तुत करती है। राधाकृष्णन ने आदर्श जीवन की अवधारणा हिंदू जीवन-दृष्टि पर लागू कर दिखाई है। अपनी एक दूसरी कृति 'द हिंदू व्यू ऑफ़ लाइफ़' में उन्होंने पश्चिम के विपरीत इस भारतीय सत्य को उजागर किया कि भारत की सांस्कृतिक-धार्मिक चेतना बहुदेववादी होते हुए भी अद्वैतवाद की विरोधी नहीं है।


title: भारत में दर्शनशास्त्र

text: यद्यपि नव्य-वेदांत की तर्कसम्मत विश्लेषणात्मक तत्त्वमीमांसा की शुरुआत औपनिवेशिक युग में कृष्ण चंद्र भट्टाचार्य से ही होती है लेकिन उसी परम्परा में रासबिहारी दास (1897-1976) भी आते हैं जिन्होंने उसे अपने तरीके से आगे बढ़ाया। कांट के परमसत् विषयक विशिष्ट संशयवाद और व्हाइटहेड के चिंतन के प्रभाव में वेदांती तत्त्वमीमांसा की पुनर्रचना को उनके दार्शनिक चिंतन का सर्वाधिक मौलिक पक्ष माना जा सकता है। उनकी अन्यान्य कृतियों में 'द इसेंशियल ऑफ़ अद्वैतिज़म' (1931), 'द फ़िलॉसफ़ी ऑफ़ व्हाइटहेड' (1937) एवं 'इंट्रोक्शन टू शंकर' (1968) उल्लेखनीय हैं। दास के दार्शनिक योगदान को समझने के लिए उनके प्रकीर्ण लेखनों का संग्रह 'रासबिहारी दास : फ़िलॉसॅफ़िकल एसेज़' बहुत ही उपयोगी है।


title: भारत में दर्शनशास्त्र

text: बीसवीं सदी के दार्शनिकों में जिद्दू कृष्णमूर्ति (1895-1986) का नाम विशेष रूप से उल्लेखनीय है। क्रियात्मक मानव स्वातंत्र्य के भाष्यकार कृष्णमूर्ति अकादमिक फ़िलॉसफ़र न हो कर आत्मचेता बुद्ध-पुरुष थे। उनके व्याख्यानों का 18 भागों में संग्रह अपने आप में एक वाङ्मय है। लेकिन 'कमेंटरीज़ ऑन लिविंग', 'फ्रीडम फ़्रॉम नोन', 'फ़र्स्ट ऐंड लास्ट लिबरेशन' और 'यू आर द वर्ल्ड' में उनके मौलिक विचार व्यवस्थित रूप में प्राप्त होते है। के.सी. भट्टाचार्य के शिष्य एवं गाँधी के अनुयायी धीरेंद्र मोहन दत्त (1898-1974) की रचनाएँ 'सिक्स वेज़ ऑफ़ नोइंग' (1932), 'द फ़िलॉसफ़ी ऑफ़ महात्मा गाँधी' (1953), और 'चीफ़ करेंट्स ऑफ़ कंटेम्पेरेरी फ़िलॉसफ़ी' (1950) आज भी पठन-पाठन में सर्वाधिक उपयोग की जाने वाली पुस्तकें हैं। इसी बीते हुए काल से पहले के भारतीय दर्शन का लेखा-जोखा तब तक पूर्ण नहीं माना जा सकता जब तक कि सुरेंद्रनाथ दासगुप्ता (1885-1952) द्वारा पाँच खण्डों में प्रकाशित अ हिस्ट्री ऑफ़ इण्डियन फ़िलॉसफ़ी (1922) का उल्लेख न किया जाए। 1950 में फ़िलॉसॅफ़िकल कांग्रेस ने अपना रजत जयंती अधिवेशन इंस्टीट्यूट ऑफ़ फ़िलॉसफ़ी (आमलनेर) के तत्त्वावधान में आयोजित किया। इस अवसर पर ‘हैज़ श्री अरविंद रिक्रयूटेड मायावाद?’ पर हुई महत्त्वपूर्ण परिचर्चा में उस समय के चार मूर्धन्य अध्येताओं ने भाग लिया। ये थे इंद्रसेन, एन.ए. निकम, हरिदास चौधरी और जी.आर. मलकानी। भारतीय दर्शन के भावी विकास की दृष्टि से इस परिचर्चा को स्वातंत्र्यपूर्व भारतीय दर्शन का निचोड़ और न्यू टेस्टामेंट जैसा कहा जा सकता है।


title: भारत में दर्शनशास्त्र

text: इंद्रसेन (1903-1994) ने अपनी प्रस्तुति में दिखाया कि श्री अरविंद के लीलावाद में प्राचीन वेदांत का मायावाद अपने आप सत्तावाद में रूपांतरित हो जाता है और इस तरह श्री अरविंद के दर्शन में उसका अपने आप खण्डन हो जाता है। अरविंद ने अपने लाइफ़ डिवाइन (1949) में एक समग्र और मर्त अद्वैत को उपस्थापित किया है जिसमें जड़ (मैटर) और चेतना (स्पिरिट) का एकान्वयन घटित होता है। अनंत के तर्क को आधार में रखते हुए उन्होंने प्रतिपादित किया है कि अतिमानस की विकासावस्था में सगुण और निर्गुण की एकता स्वयं अनुभूति के धरातल से प्रमाणित होती है। मैसूर के एन.ए निकम (1903-1974) ने शंकर के विवर्तवाद और अरविंद के आविर्भाववाद में अंतर किया। उन्होंने कहा कि अरविंद धातु से निष्पन्न माया का अर्थ मापन परिच्छेदन और भ्रम अथवा धोखा के अर्थ में लेते हैं। श्री अरविंद के अनुसार वस्तुतः मायावाद में माया शब्द दूसरे अर्थ अर्थात् भ्रम या धोखा के अर्थ में प्रयुक्त हुआ है। निकम के अनुसार अरविंद के दिव्य जीवन दर्शन में और अद्वैत वेदांत के मायावाद में मूलाविद्या की भूमिका एक ही जैसी है। इस तरह वास्तव में श्री अरविंद में दो प्रकार के तर्क का ऐसा द्वैधीकरण है कि अन्ततः उनके दर्शन में मायावाद अनावृत ही रह जाता है।


title: भारत में दर्शनशास्त्र

text: हरिदास चौधरी (1913-1975) स्वीकार करते हैं कि परमतत्त्व का स्वरूप ही ऐसा है कि उसमें एक गहन आध्यात्मिक अंतर्दृष्टि के साथ मायावाद के लिए अवकाश रहता ही है। अतः उसे अंतिम रूप से निरस्त नहीं किया जा सकता। श्री अरविंद का दर्शन वस्तुतः मायावाद के अतिक्रमण का अज्ञान-प्रहाण का दर्शन है। तर्कसम्मत अद्वैत वेदांत के प्रबल समर्थक जी. आर. मलकानी (1892-1977) ने बेबाक कहा कि श्री अरविंद मायावाद का खण्डन नहीं करते हैं। उनके अनुसार एकात्मक अनुभव में सगुण और निर्गुण का समन्वय नहीं किया जा सकता। स्वंय शंकर के लिए और मलकानी के लिए भी सत्ता एक और अद्वैत ही है। तथाकथित अनंत का तर्क अ-विरोध के नियम को निरस्त नहीं कर सकता। वस्तुतः मायावाद ही अद्वैतवाद के सर्वथा निर्द्वंद्व और सुसंगत स्वरूप को प्रस्तुत करता है जहाँ किसी भी प्रकार के तत्त्वमीमांसीय द्वैत के लिए कोई अवकाश ही नहीं है। मलकानी का यह बेबाक विरोध शंकर के अद्वैतवाद के प्रति उनकी गहरी निष्ठा का परिचायक है। 'फ़िलासफ़ी ऑफ़ सेल्फ़' (1939) और 'मेटाफ़िजिक्स ऑफ़ अद्वैत' (1961) जैसी कृतियों से उनकी यह निष्ठा प्रमाणित भी होती है।


title: भारत में दर्शनशास्त्र

text: इस प्रकार कुल मिला कर स्वातंत्र्यपूर्व भारत में दर्शनशास्त्र की दशा और दिशा नववेदांत कहे जाने वाले दार्शनिक चिंतन के इर्द-गिर्द ही घूमती रही। भारतीय नवजागरण के अग्रदूत राजा राममोहन राय, दयानंद सरस्वती, स्वामी विवेकानंद, बाल गंगाधर तिलक, श्री अरविन्द, रवींद्रनाथ ठाकुर और गाँधी इत्यादि के हाथों वेदांत ही नववेदांत के रूप में पुनर्सृजित होकर भारतीय नवजागरण और स्वाधीनता आंदोलन को वैचारिक आधार प्रदान करते हुए ‘भारतीय स्वराज’ का दर्शन बन कर प्रतिष्ठित हुआ। उस काल के अकादमिक दार्शनिकों ने जीवन और जगत के प्रति मायावादी दृष्टिकोण का नकार, जगत की यथातथ्यता की स्वीकृति तथा वेदांती विश्व-दृष्टि में ही प्रगतिशील एवं रचनात्मक जीवन के लिए अधिकाधिक अवकाश निर्मित करने को अपने नववेदांती दर्शन की प्रस्थानमूलक विशिष्टता बनायी। साथ ही साथ इस काल के नववेदांती चिंतन में उन सामाजिक-सांस्कृतिक विकारों के प्रति भी एक सशक्त आत्मचेतना दिखायी पड़ी जिन्हें परम्परागत वेदांत की अद्वैती विश्व-दृष्टि से कदापि संगत नहीं ठहराया जा सकता। इस तरह स्वातंत्र्यपूर्व नववेदांतवादी चिंतन में परम्परागत वेदांत की न केवल तत्त्वमीमांसीय पुनर्रचना हुई, बल्कि भारतीय संस्कृति और समाज में आक्षिप्त विकारों के परिमार्जन का एक वैचारिक आंदोलन भी खड़ा किया गया।


title: भारत में दर्शनशास्त्र

text: भारतीय दर्शन का औपनिवेशिक युग किस तरह स्वातंत्र्योत्तर युग में रूपांतरित होता है और नये युग में वह क्या स्वरूप ग्रहण करता है, इसकी एक झलक हमें 'कंटेम्पारेरी फ़िलॉसफ़ी' नामक ग्रंथ के दूसरे परिवर्द्धित संस्करण में देखने को मिलती है। राधाकृष्णन और म्योरहेड ने 1952 में इसका सम्पादन किया था। यह ग्रंथ आज़ादी से पहले और बाद के भारतीय दर्शन की दशा-दिशा को प्रस्तुत करने वाला प्राथमिक और प्रामाणिक प्रयास था। इसके प्रथम संस्करण में (1936) गाँधी, रवींद्रनाथ, स्वामी अभेदानंद, कृष्ण चंद्र भट्टाचार्य, जी.सी. चटर्जी, आनंद कुमारस्वामी, भगवानदास, सुरेंद्र नाथ दासगुप्ता, हीरालाल हलधर, एम. हिरियन्ना, सर्वपल्ली राधाकृष्णन, आर.डी. रानाडे, बी. सुब्रह्मण्यम अय्यर और आर. वाडिया जैसे दार्शनिकों के आलेख सम्मिलित किये गये थे। इसके दूसरे संस्करण में हरिदास भट्टाचार्य, एन.जी. दामले, रासबिहारी दास, डी.एम दत्ता, हुमायूँ कबीर, एस.के मैत्रा, जी.आर. मलकानी, ए.सी. मुखर्जी, टी.आर.वी मूर्ति, पीटी. राजू और एम.एम शरीफ़ के लेखों को प्रातिनिधिक दार्शनिक लेखन के रूप में शामिल किया गया।


title: भारत में दर्शनशास्त्र

text: ग्रंथ के दोनों भागों में जिन दार्शनिकों के आलेखों को तत्कालीन दार्शनिक अध्यवसाय के नमूने के तौर पर सम्मिलित किया गया, उसे दो वर्गों में बाँटा जा सकता है। पहले वर्ग के दार्शनिकों ने वैदिक परम्परा के दर्शनों की समझ को प्रस्तुत किया है। दूसरे वर्ग के आलेखों की अंतर्वस्तु तो परम्परागत भारतीय दर्शनों से ही ली गयी है, लेकिन उनकी व्याख्या, विश्लेषण और तुलना पाश्चात्य दर्शन और उसकी आधुनिक समस्याओं के परिप्रेक्ष्य में की गयी है। इस प्रसंग में यहाँ अखिल भारतीय दर्शन परिषद् की स्थापना का उल्लेख भी आवश्यक है। यह परिषद् वास्तव में स्वातंत्र्योत्तर भारतीय दर्शन का एक नया और महत्त्वपूर्ण अध्याय है। इसकी स्थापना में महत्त्वपूर्ण भूमिका यशदेव शल्य की रही। मुखपत्र के रूप में 'दार्शनिक' त्रैमासिक पत्रिका का परिषद् की स्थापना के साथ ही 1954 से प्रकाशन प्रारम्भ किया गया और परिषद् का प्रथम वार्षिक अधिवेशन 1956 में इलाहाबाद में हुआ। हिंदी माध्यम से स्वातंत्र्योत्तर भारत में दार्शनिक अध्यवसाय को प्रतिनिधित्व देते हुए परिषद् ने दो दर्जन से अधिक पुस्तकों का प्रकाशन किया है जिसमें के. सच्चिदानंद मूर्ति द्वारा 'समकालीन भारतीय दर्शन' (1962) विशेष रूप से उल्लेखनीय है। राधाकृष्णन और म्योरहेड के ही तर्ज़ पर इस पुस्तक में सम्पूर्णानंद, एन.एस. द्रविड़, बी.जी. तिवारी, एस.एल. पाण्डेय, राजेंद्र प्रसाद, आर.के. त्रिपाठी, एस.एस. बारलिंगे, जे.आर.एल.एस. नारायण मूर्ति, चन्द्रशेखर राव और के.एस. मूर्ति के आलेख सम्मिलित किये गये थे। परिषद् के तत्त्वावधान में स्वातंत्र्योत्तर दार्शनिक प्रकरण के अंतर्गत अम्बिकादत्त शर्मा द्वारा सम्पादित 'समेकित दार्शनिक विमर्श' (2005), 'समेकित अद्वैत विमर्श' (2005), 'भारतीय दर्शन के 50 वर्ष' (2006) और 'समेकित पाश्चात्य दर्शन समीक्षा' (2012) भी विशेष रूप से उल्लेखनीय हैं।


title: भारत में दर्शनशास्त्र

text: भारतीय दर्शन के स्वातंत्र्योत्तर प्रकरण में टी.आर.वी. मूर्ति (1902-1986) के अध्यवसाय को परम्परा और आधुनिकता का सेतुबंध कहा जा सकता है। उनकी विशेष अभिरुचि माध्यमिक दर्शन, कांट और भाषा दर्शन में रही, लेकिन अपने दार्शनिक अध्यवसाय को उन्होंने माध्यमिक दर्शन की पुनर्रचना में चरितार्थ किया। 1955 में प्रकाशित उनकी कृति 'द सेंट्रल फ़िलॉसफ़ी ऑफ़ बुद्धिज़म' के माध्यम से दार्शनिक विचारों के विश्व-इतिहास में नागार्जुन को प्रतिष्ठा मिली है। मूर्ति के लिए माध्यमिक दर्शन का आंतरिक मूल्य बौद्ध दर्शन के एक सम्प्रदाय के रूप में नहीं बल्कि ‘क्रिटीक ऑफ़ ऑल फ़िलॉसफ़ीज’ के रूप में है। वैसे तो उन्होंने कांट के दर्शन को लक्ष्य करके कुछ नहीं लिखा लेकिन 'अज्ञान' नामक पुस्तक (1933), जो जी.आर. मलकानी और रासबिहारी दास के साथ मिल कर लिखी गयी थी, में अद्वैत वेदांत सम्मत अविद्या की अवधारणा को उद्घाटित करते समय उन पर कांट के प्रभाव को स्पष्ट रूप से देखा जा सकता है। इसी तरह अद्वैतवादी दर्शनों के वैकल्पिक प्रारूपों की गवेषणा भी मूर्ति के दार्शनिक अध्यवसाय का महत्त्वपूर्ण बिंदु रहा है। भाषा दर्शन के क्षेत्र में उनका एक आलेख ‘द फिलॉसफ़ी ऑफ़ लेंग्वेज़ इन कांटेक्स्ट’ (1963) उन्हें भाषा-दार्शनिक के रूप में भी प्रतिष्ठित करता है।


title: भारत में दर्शनशास्त्र

text: दर्शन के क्षेत्र में हुमायूँ कबीर (1906-1969) के प्रयासों की अनदेखी नहीं की जा सकती। उन्होंने अपने चिंतन से परम्परा और नवोन्मेषी प्रगतिशीलता के बीच सामंजस्य की स्थापना करने वाला अवदान दिया। इसी तरह पी.टी. राजू पारम्परिक भारतीय दार्शनिक चिंतन की आधुनिकोन्मुखी व्याख्या करने वालों में अग्रणी थे। इस प्रकार की व्याख्या का मानक रूप 'आइडियलिस्टिक थॉट ऑफ़ इण्डिया' (1953), 'थॉट ऐंड रियलिटी' (1957) और 'आइडियलिज़म ऐंड मॉडर्न चैलेंजेज़' (1961) नामक उनकी कृतियों में देखा जा सकता है। इसके अतिरिक्त पी.टी. राजू को तुलनात्मक दर्शन की स्वतंत्र विद्या के प्रणेता के रूप में कुछ इने-गिने व्यक्तियों में रखा जा सकता है। उनकी 'इंट्रोडक्शन टू कॅम्परेटिव फ़िलॉसफ़ी' (1962) इस विधा की प्राथमिक संस्थापक कृतियों में एक है।


title: भारत में दर्शनशास्त्र

text: कालिदास भट्टाचार्य (1911-1964) विलक्षण दार्शनिक प्रतिभा वाले अध्येता थे। इनकी दार्शनिक चेतना किसी वाद या सम्प्रदाय से प्रतिबद्ध न होकर इस अर्थ में स्वतंत्र थी कि उन्होंने मनुष्य की चेतना में निहित तत्त्वमीमांसीय प्रवृत्तियों की वैकल्पिकता का दार्शनिकीकरण करते हुए एक तरह से उसकी ही तत्त्वमीमांसा प्रस्तुत की है। इसका बीज उन्हें अपने पिता कृष्ण चंद्र भट्टाचार्य के 'एब्सोल्यूट ऐंड इट्स आल्टरनेटिव स्टैंडपाइंट' में प्राप्त हुआ था लेकिन उसे इन्होंने 'आल्टरनेटिव स्टैंडपाइंट इन फ़िलॉसफ़ी' (1953) के रूप में विकसित किया है। कालिदास भट्टाचार्य ने मनुष्य की स्वतंत्रता और उसकी धार्मिक वैज्ञानिक चेतना के संबंध में भी मौलिक विचार प्रस्तुत किये हैं। भट्टाचार्य की बहुविध रचनाओं में 'प्रीसपोज़िशन ऑफ़ साइंस ऐंड अदर एसेज़' (1974), 'पॉसिबिलिटी ऑफ़ डिफ़रेंट टाइप्स ऑफ़ रिलीजन' (1975), 'द कंसेप्ट ऑफ़ मैन' (1982) तथा बांग्ला में 'भारतीय सस्कृति ओ अनेकांत वेदांत' (1982) प्रमुखतम हैं।


title: भारत में दर्शनशास्त्र

text: टी.एम.पी. महादेवन (1911-1983) वेदांत दर्शन में पांरगत थे। उन्होंने मद्रास स्कूल ऑफ़ वेदांत स्टडीज़ की स्थापना की। 'गौडपाद : ए स्टडी इन अर्ली अद्वैत' (1954) के माध्यम से उन्होंने विधुशेखर भट्टाचार्य सरीखे व्यक्तियों द्वारा फैलायी गयी इस भ्रांति का भंजन किया है कि शंकराचार्य के दादागुरु गौडपाद द्वारा प्रयुक्त पदावलियाँ बौद्ध परम्परा की एकल सम्पत्ति नहीं बल्कि परम्परा की सम्पदा हैं जिस पर किसी का एकाधिकार नहीं। 'द फ़िलासफ़ी ऑफ़ अद्वैत' (1957), 'आउटलाइंस ऑफ़ हिंदुइज़म' (1956) और 'टाइम ऐंड टाइमलेस' इत्यादि उनकी प्रमुख कृतियाँ हैं। सम्प्रति इस परम्परा की निरंतरता को आर. सुब्रह्मण्यम बनाये हुए हैं। मण्डन मिश्र की ब्रह्मसिद्धि पर आधारित उनकी कृति ‘अद्वैत वेदांत’ और ‘नैष्कर्म्यसिद्धि’ अंग्रेज़ी माध्यम से किये गये प्रसादक अध्ययन हैं।


title: भारत में दर्शनशास्त्र

text: स्वातंत्र्योत्तर युग में नंद किशोर देवराज (1917-1999) सर्जनात्मक मानववाद के प्रतिष्ठापक माने जाते हैं। भुवनेश्वर के गणेश्वर मिश्र (1917-1985) अपने समय के जाने-माने अध्येता थे। ए.जे. एयर के शिष्य के रूप में इन्होंने 'सोर्स ऑफ़ मोनोइज़म इन शंकर ऐंड ब्रैडले' विषय पर अनुसंधान किया था। पाश्चात्य विश्लेषणात्मक दर्शन की पद्धति का भरपूर उपयोग करने वाली उनकी रचना 'स्टडीज़ इन अद्वैत वेदांत' (1976) एक प्रसिद्ध कृति है।


title: भारत में दर्शनशास्त्र

text: आर. के. त्रिपाठी (1918-1981) का झुकाव वेदांत दर्शन और उसमें भी शांकर वेदांत की ओर सर्वाधिक था। दर्शन की आधुनिक समस्याओं पर अद्वैत वेदांत का पक्ष मज़बूती से रखने की उनमें अद्भुत क्षमता थी। उनके लिए अद्वैत वेदांत की विचार-प्रक्रिया दर्शन की अवधारणा का पर्याय जैसी थी। 'प्रॉब्लम्स ऑफ़ फ़िलॉसफ़ी ऐंड रिलीजन' (1971) नामक ग्रंथ में यह सब कुछ प्रांजल सम्प्रत्ययात्मक स्पष्टता के साथ देखा जा सकता है। आर.के. त्रिपाठी का पहला महत्त्वपूर्ण कार्य 'स्पिनोज़ा इन द लाइट ऑफ़ वेदांत' (1958) काशी हिंदू विश्वविद्यालय से प्रकाशित हुआ था।


title: भारत में दर्शनशास्त्र

text: सुरेंद्र सदाशिव बारलिंगे (1919-1997) ने पुणे विश्वविद्यालय से सम्बद्ध रहते हुए अंग्रेज़ी, हिंदी और मराठी तीनों ही भाषाओं में आधुनिकोन्मुख दार्शनिक लेखन द्वारा भारतीय दर्शन को बढ़ावा दिया है। 'अ मॉडर्न इंट्रोडक्शन टू लॉजिक' (1955) नामक पुस्तक में उन्होंने भारतीय तर्कविद्या को आकारिक तर्कशास्त्र की पदावली और तौर-तरीके से प्रस्तुत किया है। इसी तरह भारतीय दर्शन को आधुनिक पदावली में प्रस्तुत करने वाले उनका ग्रंथ 'अ मॉडर्न इंट्रोडक्शन टू फ़िलॉसफ़ी' (1998) है। बारलिंगे उन शुरुआती विद्वानों में रहे हैं जिन्हें भारतीय सौंदर्यशास्त्र की पहली रूपरेखा प्रस्तुत करने का श्रेय जाता है।


title: भारत में दर्शनशास्त्र

text: चन्द्रधर शर्मा (1920-2004) भारतीय परम्परा के अद्वैतवादी दर्शनों के सिद्धस्थ व्याख्याकार थे। उनकी अंग्रेज़ी रचना 'अ क्रिटिकल सर्वे ऑफ़ फ़िलॉसफ़ी' (1952) और बाद में उसी का परिवर्तित हिंदी संस्करण (1990) आज भी भारत के विद्यार्थियों के द्वारा सर्वाधिक पढ़ा जाने वाला ग्रंथ है। 'डायलेक्टिक ऑफ़ बुद्धिज़म ऐंड वेदांत' तथा 'द अद्वैतिक ट्रेडिशन ऑफ़ फ़िलॉसफ़ी' (1996) नामक ग्रंथ उनके अद्वैतवादी अध्यवसाय के प्रांजल पक्ष को प्रस्तुत करते हैं।


title: भारत में दर्शनशास्त्र

text: नागपुर विश्वविद्यालय से सम्बद्ध नारायण शास्त्री द्रविड़ (1923-2010) का भारतीय तर्कशास्त्र और प्रमाणशास्त्र की समस्याओं की विशिष्टता को पाश्चात्य ज्ञानमीमांसा और तर्कशास्त्र के समक्ष उपस्थिापित करने वालों में कोई सानी नहीं था। उन्होंने भारतीय प्रमाणशास्त्र के प्रगत स्वरूप को मराठी भाषा में प्रस्तुत किया है। उन्होंने न्यायकुसुमांजली और आत्मतत्त्वविवेक का अंग्रेज़ी में मानक अनुवाद भी किया है। 'भारतीय दर्शन की मूलगामी समस्याएँ' (2009) शीर्षक से अखिल भारतीय दर्शन परिषद् ने उनके प्रकीर्ण हिंदी लेखन को प्रकाशित किया है।


title: भारत में दर्शनशास्त्र

text: गोविन्द चन्द्र पाण्डे (1923-2011) की सम्पूर्ण विचार-साधना समवेत रूप से संस्कृति-दर्शन के रूप में फलित हुई है। पाण्डे के संस्कृति-दर्शन पर हीगेल के इतिहास-दर्शन, बौद्ध दर्शन के विज्ञानवाद और श्री अरविंद के मानवचक्र-सिद्धांत का स्पष्ट प्रभाव दिखता है। उनकी बहुविध रचनाओं में मुख्य रूप से 'फ़ाउंडेशन ऑफ़ कल्चर ऐंड सिविलाइज़ेशन' , 'द मीनिंग ऐंड प्रोसेस ऑफ़ कल्चर', 'कांशसनेस वैल्यू कल्चर' , 'मूल्य-मीमांसा', 'भारतीय परम्परा के मूल स्वर' तथा 'शंकराचार्य : विचार और संदर्भ' जैसी कृतियाँ उन्हें बीसवीं सदीं के विश्वस्तरीय संस्कृति-दार्शनिक के रूप में प्रतिष्ठापित करती है। इसके अतिरिक्त 'भक्ति दर्शन विमर्श', 'सौंदर्य दर्शन विमर्श' भी उनकी उल्लेखनीय रचनाएँ हैं।


title: भारत में दर्शनशास्त्र

text: के. सच्चिदानंद मूर्ति (1924-2011) को दार्शनिक समुदाय में द्वितीय राधाकृष्णन माना जाता था। मूर्ति ने वेदांत की मूल भावना ‘सर्व खलु इदं ब्रह्म’ की धार्मिक चेतना का दार्शनिकीकरण लोक-जीवन के यथार्थ धरातल पर किया है। 'रेवेलेशन ऐंड रीज़न इन अद्वैत वेदांत' (1959) और 'द रेल्म ऑफ़ बिटवीन' (1993) इत्यादि उनकी प्रसिद्ध कृतियाँ हैं। उन्होंने शांति के दर्शन पर महत्त्वपूर्ण कार्य किया है। 1960 में प्रकाशित उनकी कृति 'स्टडीज़ इन द प्रॉब्लम्स ऑफ़ पीस' इसका प्रमाण है।


title: भारत में दर्शनशास्त्र

text: दया कृष्ण (1924-2007) प्रारम्भ में पाश्चात्य दर्शन के बड़े हिमायती थे, लेकिन बाद में उनकी रुचि भारतीय दर्शन की ओर हुई। उन्होंने भारतीय दार्शनिक परम्पराओं को ‘प्रॉपर वर्क ऑफ़ रीज़न’ की दृष्टि से देख कर उसकी अविचारित रूप से स्थापित मान्यताओं के विरुद्ध आधारभूत प्रश्न उठाये जो नये ढंग से विचार करने की गुंजाइशें खोलते हैं। 1955 में प्रकाशित उनकी कृति 'द नेचर ऑफ़ फिलॉसफ़ी' और 'द आर्ट ऑफ़ कॉन्सेप्चुअल' से उनके दार्शनिक गोत्र का पता चलता है। 'प्रोलेगोमेना टू एनी क्रयूचर हिस्टीरियोग्राफ़ी ऑफ़ कल्चर ऐंड सिविलाइज़ेशन' में दयाकृष्ण एक सभ्यता-विज्ञानी के रूप में सामने आते हैं। दयाकृष्ण की ऐसी कई कृतियाँ हैं जिनमें भारतीय दर्शन को बहुलवादी बौद्धिक परम्परा के रूप में पुनःसंगठित और पुनर्रचित करने की प्रश्नाकुलता दिखाई पड़ती है।


title: भारत में दर्शनशास्त्र

text: भाषा और तार्किक विश्लेषण को दर्शन का धर्म समझने वाले राजेंद्र प्रसाद (1926-) का चरमोत्कर्ष उनके अतिमहत्त्वपूर्ण आलेख ‘अनऐेंडिंग डायलॉग विद गॉड’ और ‘डायलॉग बिटवीन फ़र्स्ट परसन ऐंड थर्ड परसन’ में स्पष्ट रूप से देखा जा सकता है। उनके दार्शनिक अध्यवसाय को प्रस्तुत करने वाली महत्त्वपूर्ण कृति कर्म, 'काज़ेशन ऐंड रिट्रीब्यूटिव मॉरलिटी' (2004) है।


title: भारत में दर्शनशास्त्र

text: चिद्द्वैतवाद के संस्थापक यशदेव शल्य (1928- ) की दार्शनिक अनुसंधान यात्रा का आरम्भ आधुनिक पाश्चात्य अनुभववादी-तार्किक प्रत्यक्षवादी परम्परा के साथ हुआ, लेकिन उन्हें अनुभववादियों की अवधारणा में कोई युक्तियुक्तता दिखायी नहीं दी। वे इसे छोड़ कर अवधारणात्मक सापेक्षतावाद की ओर आये लेकिन यह दृष्टि भी उनके लिए अधिक समय तक संतोषप्रद नहीं बनी रह सकी। इस तरह यशदेव शल्य अपने ही अवधारणा-सापेक्षतावाद से उत्तीर्ण होकर दूसरे महत्त्वपूर्ण सोपान पर पहुँचे जिसे चैत-सापेक्षतावाद से निरपेक्ष चैतन्य में उत्क्रमण के रूप में समझा जा सकता है। यशदेव शल्य के दार्शनिक चिंतन का तृतीय और अंतिम प्रस्थान है ‘चिद्द्वैतवाद’ जहाँ वे विषय जगत् की चिद्गत संरचनाओं की प्रतिष्ठा चेतना की आत्मगत प्राकृतिकता से आत्मोन्मुख निर्वृत्ति में देखते हैं। भारतीय दार्शनिक अनुसंधान परिषद् द्वारा प्रकाशित 'यशदेव शल्य का दर्शन' नामक पुस्तक में गोविंद चंद्र पाण्डे, मुकुंद लाठ इत्यादि के आलेखों से यशदेव शल्य के दार्शनिक चिंतन में निहित मौलिकता और व्यापकता की झलक मिलती है।


title: भारत में दर्शनशास्त्र

text: मुकुंद लाठ (1937- ) स्वयं भी एक स्वतंत्र विचारक हैं। उन्होंने धर्म, कर्म और नीति विषयक चिंतन को अपने अध्यवसाय का विषय बना कर भारतीय औचित्य मीमांसा की मौलिक प्रतिष्ठा की है। इस सम्बन्ध में उनकी पुस्तकें धर्म संकट और कर्म चेतना के आयाम द्रष्टव्य हैं।


title: भारत में दर्शनशास्त्र

text: इलाहाबाद में संगम लाल पाण्डेय (1929-2002) ने अद्वैत वेदांत की दृष्टि से पाश्चात्य ज्ञानमीमांसा की समीक्षा कर ‘डेथ एपिस्टेमोलॅजी’ की पुनर्रचना ‘फ़िलॉसफ़ी ऑफ़ प्रयाग स्कूल’ के रूप में की है। रामचन्द्र गांधी (1937-2007) की कृतियों में 'आई एम दाऊ' , जो रमण महर्षि पर केंद्रित है, महत्त्वपूर्ण है। स्वराज और 'सीताज़ किचेन' जैसे कई छोटे-बड़े ग्रंथ उनकी दार्शनिक परिकल्पनाओं को मूर्त रूप प्रदान करते हैं। पंजाब विश्वविद्यालय, चण्डीगढ़ के दर्शन-विभाग से संबंधित धर्मेंद्र गोयल (1934) का आधुनिकोन्मुख चिंतन भी यहाँ उल्लेखनीय है। इनके दार्शनिक अध्यवसाय के प्रमुख उत्पाद ‘फ़िलॉसफ़ी ऑफ़ हिस्ट्री’ (1967), ‘फिलॉसफ़ी ऑफ़ सोशल चेंज’ (1989) और ‘भाषा दर्शन’ (1991) हैं। अखिल भारतीय दर्शन परिषद् द्वारा प्रकाशित (2012) इनकी कृति ‘स्वतंत्रता मूल्य और परम्परा’ स्वातंत्र्योत्तर भारत की समसामयिक चिंताओं पर महत्त्वपूर्ण दार्शनिक विमर्श प्रस्तुत करती हैं। इसी काल में जी.सी. नायक (1935-) शंकर, नागार्जुन और कालिदास की कृतियों में अंतरविष्ट दार्शनिक दृष्टियों का विश्लेषणात्मक अध्ययन करने वाले प्रतिबद्ध अध्येता रहे हैं। 'फ़िलॉसॅफ़िकल रिक्रलेक्शंस' (1987), 'फ़िलॉसॅफ़िकल इंटरप्राइज़ ऐंड द साइंटिफ़िक स्पिरिट' (1994) एवं माध्यमिक शून्यता (2001) उनकी महत्त्वपूर्ण कृतियाँ हैं।


title: भारत में दर्शनशास्त्र

text: भारत में क्षेत्रीय भाषाओं के माध्यम से दर्शनशास्त्र के पठन-पाठन की प्राचीन परम्परा रही है। इस दृष्टि से वी.एम. वेडेकर (पुणे) की 'फिलॉसफ़ी इन फ़िक्रटीन मॉडर्न इण्डियन लैंग्वेजेज़' (1979) नामक पुस्तक विशेष रूप से उल्लेखनीय है। इसमें असमिया, बांग्ला, अंग्रेज़ी, गुजराती, हिंदी, कन्नड़, कश्मीरी, मलयालम, मराठी, उड़िया, पंजाबी, सिंधी, तमिल और तेलगु इत्यादि भाषाओं में हुए दार्शनिक लेखन का लेखा-जोखा मिलता है। स्वातंत्र्योत्तर काल में भारतीय दर्शन पर विश्वकोशीय लेखन को लेकर चार महत्त्वपूर्ण प्रयास सामने आए हैं। इसमें पहला प्रयास अमेरिका के कार्ल एच. पॉट्टर का है। उन्होंने 23 भागों में 'इनसाइक्लोपीडिया ऑफ़ इण्डियन फिलॉसफ़ी' प्रकाशित करने की महत्त्वाकांक्षी योजना 1968 में बनायी थी। इस विश्वकोश के कई एक खण्ड प्रकाशित हो चुके हैं और शेष प्रकाशनाधीन हैं। इस क्षेत्र में दूसरा प्रयास इण्डिया हैरिटेज फ़ाउंडेशन द्वारा 1980 के दशक में किया गया और पूर्वी-पश्चिमी विद्वानों के सहयोग से ग्यारह भागों में 'इनसाइक्लोपीडिया ऑफ़ हिन्दूइज़्म' तैयार किया गया है। कैलिफ़ोर्निया के के.एल. शेषगिरि राव इसके प्रधान सम्पादक, दिल्ली के कपिल कपूर इसके सम्पादक हैं। इन दोनों प्रयासों से भिन्न अपने ढंग का एक अनोखा 'भारतीय दर्शन बृहत्कोश' का निर्माण 1980 के दशक में सागर विश्वविद्यालय द्वारा कराया गया था। अर्जुन मिश्र इसके निदेशक और शास्त्रपुरुष बच्चूलाल अवस्थी इसके एकमात्र शोध-कर्ता और लेखक थे। विश्वकोशीय लेखन के क्षेत्र में सबसे बड़ा और सर्वाधिक प्रामाणिक प्रयास देवी प्रसाद चट्टोपाध्याय (1931-) के नेतृत्व में 'प्रोजेक्ट ऑफ़ हिस्ट्री ऑफ़ साइंस, फ़िलॉसफ़ी ऐंड कल्चर' के तहत किया गया है। समस्त भारतीय बौद्धिक सम्पदाओं को एक व्यापक अवधारणात्मक योजना में समाहित करने वाली इस महान परियोजना के 115 खण्डों का प्रकाशन पूर्ण होने को है।


title: भारत में दर्शनशास्त्र

text: स्वातंत्र्योत्तर भारत में विश्वविद्यालयीय व्यवस्था के माध्यम से जो अकादमिक वातावरण निर्मित हुआ उसके माध्यम से विभिन्न दार्शनिक सम्प्रदायों का विकास भी प्रतिबद्ध अध्येताओं के द्वारा सम्भव हुआ है। आज़ादी के बाद श्रमण परम्परा के बौद्ध और जैन दर्शन का विकास सरकारी तौर पर प्रोत्साहित किया गया। इस दौरान सक्रिय बौद्ध अध्येताओं में भदंत आनंद कौसल्यायन, राहुल सांकृत्यायन, शांति भिक्षु शास्त्री, नरेंद्र देव, सत्कड़ी मुखर्जी, गोविंद चंद्र पाण्डे, आर.सी. पाण्डेय, के. वेंकट रमन, हर्ष नारायण, ए.के. चटर्जी और रामशंकर त्रिपाठी इत्यादि का नाम प्रमुखता से लिया जा सकता है। बौद्ध दर्शन के उदीयमान अध्येताओं में एच.एस. प्रसाद, प्रदीप गोखले, मंगला चिन्चोरे और अम्बिकादत्त शर्मा संदर्भित किये जाने की अर्हता रखते हैं।


title: भारत में दर्शनशास्त्र

text: जैन दर्शन के क्षेत्र में नाथमल टाटिया, दलसुख भाई मलवानियाँ, नगिन जे. शाह और सागरमल जैन का योगदान उल्लेखनीय है। भारत की सर्वाधिक प्राचीन दर्शन परम्परा ‘सांख्य-योग’ को हरिहरानन्द आरण्य एवं रामशंकर भट्टाचार्य ने अपने अध्यवसाय से आधुनिक काल में जीवंत बनाये रखा। इसी तरह आगमिक धारा के शैव एवं काश्मीर शैव दर्शनों के आधुनिकोन्मुखी विकास को महाराज हरीसिंह (कश्मीर दरबार) ने बढ़ावा दिया। के.सी. पाण्डेय, आर.के. काव, बी.एन. पण्डित, नवजीवन रस्तोगी, कमलेश दत्त त्रिपाठी, ब्रज वल्लभ द्विवेदी और कमलाकर मिश्र ने इस क्षेत्र में महत्त्वपूर्ण योगदान किया है। काश्मीर शैव दर्शन के ही प्रतिउत्पाद के रूप में स्वातंत्र्योत्तर काल में भारतीय सौंदर्यशास्त्र का बहुआयामी विकास हुआ है। स्वतंत्रता से पूर्व एवं स्वातंत्र्योत्तर काल में न्यायवैशेषिक दर्शन का विकास भी बहुविध रूप से होता रहा है। बंगाल मूल के न्यायदर्शन के अध्येताओं में अनन्त लाल ठाकुर, बी.के. मतिलाल, जे.एन. मोहंती, शिवजीवन भट्टाचार्य एवं पी.के. मुखोपाध्याय इत्यादि प्रमुख रहे हैं। मिथिला मूल के अध्येताओं में बालकृष्ण मिश्र, महाप्रभु लाल गोस्वामी, शशिनाथ झा, बद्रीनाथ झा, दुर्गाधर झा, आनंद झा एवं किशोर नाथ झा परिगणित किये जा सकते हैं। इसके अतिरिक्त धर्मेंद्र नाथ शास्त्री, बलिराम शुक्ल, विश्वम्भर पाही, बी.एन. झा, रघुनाथ घोष एवं सच्चिदानंद मिश्र तथा अरुण मिश्र भी न्यायदर्शन के क्षेत्र में महत्त्वपूर्ण हस्तक्षेप करने वाले सक्रिय विद्वान रहे हैं। मीमांसा दर्शन का विकास स्वातंत्र्योत्तर भारत में उस तरीके से नहीं हुआ जबकि यह एक प्राचीन और समृद्ध परम्परा रही। गंगानाथ झा एवं युधिष्ठिर मीमांसक के बाद केवल गोवर्धन भट्ट ने इस दर्शन के प्रमाणशास्त्रीय पक्ष पर महत्त्वपूर्ण कार्य किया है। बीसवीं शताब्दी में के.एल. सरकार और काशी प्रसाद सक्सेना ने ‘मीमांसा ज्यूरिस्पुडेंस’ के क्षेत्र में अपने लेखन के द्वारा एक नयी दिशा ली है। वेदांत दर्शन के अवांतर सम्प्रदायों में शुद्धाद्वैत के आधुनिकोन्मुखी विकास में एम.पी. तेलीवाला, केदार नाथ मिश्र एवं श्याम मनोहर गोस्वामी ने महत्त्वपूर्ण भूमिका निभायी है। दक्षिण भारत में रामानुज वेदांत एवं मध्व वेदांत के अध्ययन-अध्यापन की अभी भी नैष्ठिक परम्परा जीवंत है। मध्व वेदांत के अध्येताओं में सत्यप्रमोद तीर्थ, प्रह्लादाचार्य, के.टी. पाण्डुरंगी प्रमुख रहे हैं। रामानुज वेदांत के अध्येताओं में रामानुज ताताचार्य, एस.एम. श्रीनिवासाचारी और अधिष्ठाता विद्वानों में वीर राघवाचार्य एवं परकाल मठाधीश अत्यंत विशिष्ट रहे हैं। सम्प्रति अद्वैत वेदांत के स्वाध्यायी विद्वान् देश भर में अनेक मिल जाएंगे लेकिन पारम्परिक पांडित्य और साधक प्रकृति के विद्वानों में स्वामी योगिंद्रा नंद, पारस नाथ द्विवेदी, सुधांशु शेखर शास्त्री एवं मणि द्राविड़ का नाम प्रमुखता से लिया जा सकता है। अद्वैत वेदांत के आधुनिक विद्वानों में ए. राममूर्ति, श्रीनिवास राव, ए.के. नारायण, गोदावरीश मिश्र और आनंद मिश्र संदर्भित किये जाने योग्य हैं। इक्कीसवीं शताब्दी में स्वामी नारायण वेदांत ने भी अपने को एक स्वतंत्र प्रस्थान के रूप में स्थापित करने का महत्त्वपूर्ण प्रयास ‘ब्रह्मसूत्रस्वामीनारायणभाष्यम्’ और ‘उपनिषद् स्वामीनारायणभाष्यम्’ लिखकर किया है। साधु भद्रेस दास और साधु श्रुति प्रकाश दास इस परम्परा के मान्य अध्येता हैं। स्वातंत्र्योत्तर भारत में भारतीय भाषा दर्शन का विकास भी दर्शन की एक स्वतंत्र विधा के रूप में हुआ है। इस क्षेत्र में के.ए.एस. अय्यर, गौरीनाथ शास्त्री, के.के. राजा, आर.सी. पाण्डेय, बी.के. मतिलाल, के.जे. शाह, पी.के. मुखोपाध्याय एवं डी.एन. तिवारी ने महत्त्वपूर्ण कार्य किया है।


title: भारत में दर्शनशास्त्र

text: पाश्चात्य दर्शन का स्वातंत्र्योत्तर क्षेत्र विशेष रूप से एंग्लो-सेक्सन फ़िलॉसफ़ी, फ़ेनोमेनोलॅजी एवं अस्तित्ववाद तथा उत्तर-आधुनिकतावाद से संबंधित रहा है। इस क्षेत्र में जे.एल. मेहता, जे.एन. मोहंती, रिचर्ड सोराबजी और अकील बिलग्रामी ऐसे नाम रहे हैं जिन्हें पश्चिम में मान्यता मिली। इसके अतिरिक्त पश्चिमी दर्शन में दख़ल रखने वाले भारतीय विद्वानों में नित्यानंद मिश्र, बी.के. लाल, आर.पी. पाण्डेय, डी.एन. द्विवेदी, सभाजीत मिश्र, आर.सी. प्रधान, आर.पी. सिंह, अशोक वोहरा, बी.के. अग्रवाल, पी.आर. भट्ट, अमिताभ दासगुप्ता, प्रसेनजित विश्वास एवं संजय कुमार शुक्ल उल्लिखित किये जा सकते हैं।


title: भारत में दर्शनशास्त्र

text: स्वातंत्र्योत्तर भारत में दर्शन की दशा-दिशा और उसकी उपलब्धियों का क्षैतिज विस्तार चाहे जैसा भी रहा हो, हमें इस आलोचनात्मक टिप्पणी का सामना करना ही पड़ता है कि स्वाधीन भारत में हमने कुछ ऐसा उत्पादित नहीं किया जिसे दार्शनिक दृष्टि से मौलिक और विश्वस्तरीय प्रतिष्ठा के योग्य कहा जा सके। इसके बावजूद स्वातंत्र्योत्तरकालीन भारत के दार्शनिक अध्यवसाय को भारतीय दर्शन के वैश्वीय परिप्रेक्ष्य में सकारात्मक-नकारात्मक प्रभावों के साथ उसका युगानुरूप पुनराविष्कार ही कहना उचित है। किसी भी विचार-परम्परा की पुनर्व्याख्या और उसके पुनराविष्कार की अपनी ही गति होती है। इस प्रक्रिया में मूल विचार-परम्परा का उन्नयन भी होता है तो कहीं-कहीं विजातीय प्रभावों के कारण उसके अवमूल्यन की सम्भावना भी बनी रहती है। स्वातंत्र्योत्तर भारतीय दर्शन भी इस तथ्यात्मकता का अपवाद नहीं है। हमारी औपनिवेशिक मनोवृत्ति और ऊपर से अंग्रेज़ी भाषा के प्रभुत्व ने हमारे वैचारिक स्वराज की धार को अवश्य ही कम किया है लेकिन भारत की ज्ञान सम्पदा की प्राणदा शक्ति अभी भी समाप्त नहीं हुई है। स्वातंत्र्योत्तर भारत में इस ज्ञान-सम्पदा के संवेदनशील ध्रुवों का समुदाय यद्यपि अल्पसंख्यक है लेकिन उन्हीं के अध्यवसाय से इस देश का ज्ञानात्मक अतीत जीवंत और पुरोगामी बना हुआ है।


title: गोपाल बाबू गोस्वामी

text: हिमालय सुर सम्राट स्व•गोपाल बाबू गोस्वामी का जन्म संयुक्त प्रांत के अल्मोड़ा जनपद के पाली पछांऊॅं क्षेत्र में मल्ला गेवाड़ के चौखुटिया तहसील स्थित चांदीखेत नामक गॉंंव में २ फरवरी १९४१ को मोहन गिरी एवम् चनुली देवी के घर हुआ था। गोपाल बाबु ने प्राइमरी शिक्षा चौखुटिया के सरकारी स्कूल से प्राप्त की। ५वीं पास करने के बाद मिडिल स्कूल में उन्होंने नाम तो लिखवाया, परन्तु ८वीं उत्तीर्ण करने से पूर्व ही उनके पिता का देहावसान हो गया। इसके बाद गोस्वामी जी नौकरी करने पहाड़ के बेरोजगार युवाओं की परम्परानुसार दिल्ली चले गये। वहां वह कई वर्षों तक नौकरी की तलाश में रहे, पहले एक प्राइवेट नौकरी की, कुछ वर्ष डी. जी. आर. में आकस्मिक कर्मचारी के रूप में कार्यरत भी रहे परन्तु स्थाई नहीं हो सके। इस दौरान वे दिल्ली, पंजाब तथा हिमांचल में रहे। पक्की नौकरी न मिल सकने के कारण बाद में उन्हें गाँव वापस आना पड़ा, जहां वह खेती के कार्यों में लग गये।


title: गोपाल बाबू गोस्वामी

text: १९७० में उत्तर प्रदेश राज्य के गीत और नाटक प्रभाग का एक दल किसी कार्यक्रम के लिये चौखुटिया आया था, जहाँँ उनका परिचय गोपाल बाबू गोस्वामीजी से हुआ। तत्पश्चात् नाटक प्रभाग से आये हुए एक व्यक्ति ने उन्हें नैनीताल केन्द्र का पता दिया और नाटक प्रभाग में भर्ती होने का आग्रह किया। १९७१ में उन्हें गीत और नाटक प्रभाग में नियुक्ति मिल गई।


title: गोपाल बाबू गोस्वामी

text: प्रभाग के मंच पर कुमाऊँनी गीत गाने से उन्हें दिन-प्रतिदिन सफलता मिलती रही और धीरे धीरे वे चर्चित होने लगे। इसी दौरान उन्होंने आकाशवाणी लखनऊ में अपनी स्वर परीक्षा करा ली। वे आकाशवाणी के गायक भी हो गये। लखनऊ में ही उन्होंने अपना पहला गीत "कैलै बजै मुरूली ओ बैणा" गया था। आकाशवाणी नजीबाबाद व अल्मोड़ा से प्रसारित होने पर उनके इस गीत के लोकप्रियता बढ़ने लगी। १९७६ में उनका पहला कैसेट एच. एम. वी ने बनाया था। उनके कुमाऊँनी गीतों के कैसेट काफी प्रचलित हुए। पौलिडोर कैसेट कंपनी के साथ उनके गीतों का एक लम्बा दौर चला। उनके मुख्य कुमाऊँनी गीतों के कैसेटों में थे - "हिमाला को ऊँचो डाना प्यारो मेरो गाँव", "छोड़ दे मेरो हाथा में ब्रह्मचारी छों", "भुर भुरु उज्याव हैगो", "यो पेटा खातिर", "घुगुती न बासा", "आंखी तेरी काई-काई", तथा "जा चेली जा स्वरास"। उन्होंने कुछ युगल कुमाऊँनी गीतों के कैसेट भी बनवाए। गीत और नाटक प्रभाग की गायिका श्रीमती चंद्रा बिष्ट के साथ उन्होंने लगभग 15 कैसेट बनवाए।


title: गोपाल बाबू गोस्वामी

text: नाटक प्रभाग में नियुक्ति से पहले गोपाल बाबू पहाड़ के मेलों,विभिन्न समाजिक सांस्कृतिक कार्यक्रमों तथा आम जनता के बीच में अपनी उपस्थिति दर्ज कर एक निस्वार्थ लोकप्रिय कलाकार के रूप में समाज की चेतना को जागृत करने के लिये मनमोहक लोकगीत गाते थे। स्वयं के द्वारा रचे हुये लोकगीतों को अपने मधुर कंठ के माध्यम से समाज में क्रांतिकारी परिवर्तन कर उत्कृष्ट समाजसेवा का उदाहरण प्रस्तुत करने वाले गोपाल बाबू सदी के बेहद ही दुर्लभतम कलाकार थे। गोस्वामी जी के मधुर कंठ को लोगों ने भी बहुत पसंद किया था। उनमें यह विशेषता भी थी की वे उच्च पिच के गीतों को भी बड़े सहज ढंग से गाते थे। उनके गाये अधिकांश कुमाऊँनी गाने स्वरचित थे। प्रसिद्ध कुमाऊँनी लोकगाथाओं, जैसे मालूशाही तथा हरूहीत के भी उन्होंने कैसेट बनवाए थे।


title: गोपाल बाबू गोस्वामी

text: गोस्वामी जी ने कुछ कुमाऊँनी तथा हिंदी पुस्तकें भी लिखी थी। जिसमें से "गीत माला (कुमाऊँनी)" "दर्पण" "राष्ट्रज्योति (हिंदी)" तथा "उत्तराखण्ड" आदि प्रमुख थी। एक पुस्तक "उज्याव" प्रकाशित नहीं हो पाई। ५५ बर्ष की आयु में उन्होंने अनेक उतार-चढ़ाव देखे। ९० के दशक की शुरुआत में उन्हें ब्रेन ट्यूमर हो गया था। उन्होंने अखिल भारतीय आयुर्विज्ञान संस्थान, दिल्ली में आपरेशन भी करवाया। परन्तु वे स्वस्थ नहीं हो सके। २६ नवम्बर १९९६ को उनका असामयिक निधन हो गया।


title: गोपाल बाबू गोस्वामी

text: गोपाल बाबु गोस्वामी का जीवन गढ़वाली - कुमाउनी संगीत को शीर्ष तक ले गया और अन्त में गोपाल बाबु गोस्वामी की मृत्यु ब्रेन ट्युमर से हुई जिसका इलाज उनके द्वारा दिल्ली से कराया गया था परन्तु इस रोग से उन्हें इजात ना मिल पाई और २६ नवम्बर १९९६ को गोपाल बाबु गोस्वामी का शरीर पंचतत्वों में विलीन हो गया |


title: गोपाल बाबू गोस्वामी

text: गोपाल बाबु गोस्वामी के गीत आज भी हर युवा ने सुने और कहीं ना कहीं से जुबान पर निकल आते हैं गोपाल बाबु गोस्वामी आज भी हमारे दिलो में जीवित हैं |


title: सनातन सिख

text: १८७३ में सनातन सिखों ने खेम सिंह बेदी के नेतृत्व में सिख सभा की स्थापना की। खेम सिंह बेदी, गुरु नानक के वंशज थे।


title: अपघर्षी कर्तन

text: ग्राइण्डिंग (Grinding) या पेषण एक अपघर्षक मशीनिंग प्रक्रिया (abrasive machining process) है जो काटने के लिये शीण चक्र (grinding wheel) का उपयोग करती है।


title: अपघर्षी कर्तन

text: घर्षक या ग्राइण्डर लकड़ी, धातु तथा पत्थरों के प्रमार्जन तथा उनपर चमक पैदा करने के कामों में लाया जाता है। ये घर्षक प्राकृतिक तथा बनावटी पदार्थों को मिलाकर बनाया जाता है। कुरुबिंद (कोरंडम, corundum), एमरी, (emery), बालू (sand) तथा विविध प्रकार के पत्थर आदि प्राकृतिक घर्षक हैं, जिनका उपयोग पेषण पत्थर (सिलवट्ट / ग्राइन्डिंग स्लैब) और शाणचक्रों (grinding wheels) के बनाने में होता है। दूसरे प्राकृतिक घर्षक भी हैं, जो इतने लाभदायक और अधिक उपयोगी नहीं हैं।


title: अपघर्षी कर्तन

text: बनावटी घर्षकों में कारबोरंडम (carborundum), पिसा हुआ लोहा तथा इस्पात हैं। कारबोरंडम, कार्बन तथा कुरुबिंद को मिलाकर बनता है। इस्पात से एमरी भी बनाया जाता है। या तो इस्पात को पीसकर, या फिर इस्पात एमरी बनाकर घर्षक बनाते हैं। इस्पात एमरी बनाने का नियम यह है कि अच्छे इस्पात को अधिक तपाकर तुंरत जल में डाल देते हैं। इस ठंढे लोहे को यंत्रों द्वारा पीस लिया जाता है।


title: अपघर्षी कर्तन

text: इन प्राकृतिक तथा बनावटी घर्षकों को चिपकनेवाले पदार्थ के साथ मिलाकर पेषण पत्थर या शाणचक्र बनाए जाते हैं। इन चिपकनेवाले पदार्थों में काचित (Vitrified) सिलिकेट, चपड़ा (shellac), संश्लिष्ट रेजिन और रबर मुख्य हैं। विशेष भारी कामों के लिये, या ऐसे कामों के लिये जहाँ धातु को अधिक तीव्र गति पर घिसना होता है, काचित पदार्थ का उपयोग सबसे अधिक होता है।


title: अपघर्षी कर्तन

text: रबर ऐसे पतले चक्र बनाने के काम में लाया जाता है जिनसे किसी धातु को दो भागों में काटा जाता है। ये चक्र भंगुर नहीं होते और इस प्रकार इनके टूटने का डर नहीं रहता।


title: अपघर्षी कर्तन

text: घर्षक की संरचना पर ध्यान देना जरुरी है। संरचना से मतलब घर्षक के कणों की एक दूसरे से दूरी से है। दूर-दूर रखे गए कण मृदु और तन्य (ductile) धातु को ठीक प्रकार से काट सकते हैं, परंतु पास पास रखे गए कण कठोर तथा भंगुर धातु के लिये उपयुक्त होते हैं। पास पासवाले कण से अच्छी परिसज्जा (finish) होती है और समतल पर चमक आ जाती है।


title: अपघर्षी कर्तन

text: घर्षक के कणों के परिमाण का भी प्रभाव धातु पर पड़ता है। कठोर और भंगुर धातुएँ छोटे कण के घर्षक से अच्छी कटती हैं और इसी प्रकार ये घर्षक प्रमार्जन के लिय भी ठीक होते हैं। मोटे कण के घर्षकों से अधिक धातु कम समय में कट जाती है, परंतु अच्छी परिसज्जा नहीं हो पाती और धातु पर रेखाएँ पड़ जाती हैं।


title: ४ जून

text: 4 जून ग्रेगोरी कैलंडर के अनुसार वर्ष का 155वाँ (लीप वर्ष में 156 वाँ) दिन है। साल में अभी और 210 दिन बाकी हैं।


title: मोक्षदा एकादशी

text: हिंदू धर्म में एकादशी का व्रत महत्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर 26 हो जाती है। मार्गशीर्ष मास के शुक्लपक्ष की एकादशी को मोक्षदा एकादशी कहा जाता है।


title: मोक्षदा एकादशी

text: पद्मपुराणमें भगवान श्रीकृष्ण धर्मराज युधिष्ठिर से कहते हैं-इस दिन तुलसी की मंजरी, धूप-दीप आदि से भगवान दामोदर का पूजन करना चाहिए। मोक्षदाएकादशी बडे-बडे पातकों का नाश करने वाली है। इस दिन उपवास रखकर श्रीहरिके नाम का संकीर्तन, भक्तिगीत, नृत्य करते हुए रात्रि में जागरण करें।


title: मोक्षदा एकादशी

text: पूर्वकाल में वैखानस नामक राजा ने पर्वत मुनि के द्वारा बताए जाने पर अपने पितरोंकी मुक्ति के उद्देश्य से इस एकादशी का सविधि व्रत किया था। इस व्रत के पुण्य-प्रताप से राजा वैखानस के पितरोंका नरक से उद्धार हो गया। जो इस कल्याणमयीमोक्षदा एकादशी का व्रत करता है, उसके सारे पाप नष्ट हो जाते हैं। प्राणियों को भवबंधन से मुक्ति देने वाली यह एकादशी चिन्तामणि के समान समस्त कामनाओं को पूर्ण करने वाली है। मोक्षदा एकादशी की पौराणिक कथा पढने-सुनने से वाजपेययज्ञ का पुण्यफलमिलता है।


title: मोक्षदा एकादशी

text: मार्गशीर्ष शुक्ल एकादशी के दिन ही कुरुक्षेत्र में भगवान श्रीकृष्ण ने अर्जुन को श्रीमद्भगवद्गीताका उपदेश दिया था। अत:यह तिथि गीता जयंती के नाम से विख्यात हो गई। इस दिन से गीता-पाठ का अनुष्ठान प्रारंभ करें तथा प्रतिदिन थोडी देर गीता अवश्य पढें। गीतारूपीसूर्य के प्रकाश से अज्ञानरूपीअंधकार नष्ट हो जाएगा।


title: हुकूमत (1987 फ़िल्म)

text: हुकूमत 1987 में बनी हिन्दी भाषा की फिल्म है। अनिल शर्मा द्वारा निर्देशित यह फिल्म बदले की भावना पर आधारित हजारों हिन्दी फिल्मों की कड़ी की एक फिल्म है। धर्मेन्द्र के पिताजी (परीक्षित साहनी) को सदाशिव अमरापु‍रकर बचपन में ही मार देता है। धर्मेन्द्र बड़ा होकर अपने पिताजी की मौत का बदला सदाशिव अमरापु‍रकर को मारकर लेता है।


title: हुकूमत (1987 फ़िल्म)

text: इस फिल्म में मार-धाड़ और खूनखराबे के अलावा कुछ भी नहीं है। फिल्म की कहानी हजारों बार दोहराई गयी है। धर्मेन्द्र और सदाशिव अमरापु‍रकर मुख्य भूमिकाओं में हैं। अन्य कलाकार केवल खाना-पूर्ति के लिए हैं।


title: हुकूमत (1987 फ़िल्म)

text: अर्जुन सिंह (धर्मेंद्र) एक हिम्मती और ईमानदार पुलिस अफसर है और रति अग्निहोत्री उसकी पत्नी है। अर्जुन सिंह अपराधियों के साथ दृढ़ता और निर्ममता से निपटने में विश्वास रखता है। डी.आई.जी. खान (शम्मी कपूर) उसके काम करने के तरीके से सहमत नहीं है और दोनों के बीच एक असहमति हमेशा बनी रहती है। अर्जुन सिंह को शांति नगर में एक विशेष मिशन पर भेजा जाता है क्योंकि वहाँ कई संदिग्ध गतिविधियाँ चल रही होती हैं। शांति नगर पहुंचने पर अर्जुन सिंह को यह पता चलता है कि एक धनी व्यापारी, दीन बंधु दीना नाथ उर्फ डी.बी.डी.एन.(सदाशिव अमरापुरकर) यहाँ राज करता है है और जनता उसके जुल्मों से त्रस्त है। उसके बड़े-बड़े लोगों से संपर्क है और अपने गुंडों की फ़ौज से उसने सारे शहर में आतंक का माहौल बना रखा है। उसे यह भी मालूम चलता है कि दीन बंधु दीना नाथ उर्फ डी.बी.डी.एन. ही वह इन्सान है जो कभी भ्रष्ट पुलिस अधिकारी मंगल सिंह था और अर्जुन सिंह के पिता (परीक्षित साहनी) को उसके बचपन में ही मार डाला था। अर्जुन डी.बी.डी.एन. के खून का प्यासा हो जाता है लेकिन डीआईजी खान उसे क़ानून की हद में रहने की चेतावनी देता है। परन्तु जब डी.बी.डी.एन. अर्जुन सिंह के बेटे (जुगल हंसराज) को मार डालता है तो वह डीआईजी खान की मदद से डी.बी.डी.एन. को ख़तम कर देता है और उसके बुराई की हुकूमत का अंत कर देता है।


title: हुकूमत (1987 फ़िल्म)

text: हुकूमत फिल्म १९८७ सन की सबसे बड़ी हिट फिल्म साबित हुई। यहाँ तक की बहुप्रचारित मिस्टर इंडिया से भी ज्यादा कमाई करने में सफल रही। यह फिल्म व्यवसायिक रूप से काफी सफल रही और इसने लगभग ११ करोड़ की कमाई की जो उस समय के हिसाब से बहुत बड़ी रकम थी। यह फिल्म भारतीय फिल्म के इतिहास में मील का पत्थर साबित हुई।


title: हुकूमत (1987 फ़िल्म)

text: इस फिल्म को २००३ में आयोजित ज़ी सिने अवार्ड्स में भारतीय फिल्म इतिहास की बड़ी फिल्मों में से एक माना गया। फिल्म में अच्छे गीत, शक्तिशाली संवाद अदायगी, उत्कृष्ट छायांकन और कलाकारों के अभिनय को बहुत सराहा गया। फिल्म के नायक, धर्मेंद्र के अभिनय की भी काफी प्रशंसा हुई। धर्मेन्द्र की बेहतरीन संवाद अदायगी की और अपने अभिनय में क्रोध और भावना का शानदार सम्मिश्रण से अपनी बेजोड़ प्रतिभा का प्रदर्शन किया। सदाशिव अमरापुरकर ने भी अपने अभिनय में क्रूरता की नयी मिसाल कायम की। यह निर्देशक अनिल शर्मा की पहली सफल एवं हित फिल्म थी।


इस्लाम के पैगम्बर मुहम्मद के समय से ही गैर-इस्लामी पूजा-स्थलों का मस्जिद में परिवर्तन आरम्भ हो गया था जो उसके बाद के इस्लामी विजयों में और ऐतिहासिक मुस्लिम शासनों में भी जारी रहा। कई महाद्वीपों या क्षेत्रों की मूल आबादी इस्लाम में बदल दी गयी। परिणामस्वरूप हिन्दू मन्दिर, चर्च, सिनेगॉग, पार्थिऑन, तथा पारसियों के मन्दिरों को मसजिद में बदल दिया गया।


title: गैर-इस्लामी पूजा-स्थलों का मस्जिद में परिवर्तन

text: काशी विश्वनाथ मन्दिर को छठे मुगल बादशाह औरंगज़ेब ने ध्वस्त कर दिया था, जिन्होंने मूल हिन्दू मन्दिर के ऊपर ज्ञानवापी मस्जिद का निर्माण किया था। औरंगज़ेब द्वारा मन्दिर का विध्वंस मन्दिर से जुड़े स्थानीय जमींदारों के विद्रोह से प्रेरित था, जिनमें से कुछ ने मराठा राजा शिवाजी के भागने में मदद की हो सकती है। माना जाता है कि मन्दिर के निर्माता राजा मान सिंह के पोते जय सिंह प्रथम ने शिवाजी के आगरा से भागने में मदद की थी। मन्दिर के विध्वंस का उद्देश्य शहर में मुगल विरोधी गुटों और हिन्दू धार्मिक नेताओं को चेतावनी देना था।


text: जैसा कि जदुनाथ सरकार द्वारा वर्णित है, 9 अप्रैल 1669 को, औरंगज़ेब ने एक सामान्य आदेश जारी किया "काफिरों के सभी स्कूलों और मन्दिरों को ध्वस्त करने और उनके धार्मिक शिक्षण और प्रथाओं को खत्म करने के लिए।" उसका विनाश करने वाला हाथ अब उन महान मन्दिरों पर गिर गया, जो पूरे भारत में हिन्दुओं की पूजा का आदेश देते थे- जैसे सोमनाथ का दूसरा मन्दिर, बनारस का विश्वनाथ मन्दिर और मथुरा का केशव राय मन्दिर।


text: लाहौर, पाकिस्तान में गुरुद्वारा लाल खूही एक सिख गुरुद्वारा था जिसे मुस्लिम उपासना स्थल में बदल दिया गया था।


text: भाई बाला को समर्पित गुरुद्वारा पहली पातशाही (भाई बाला दी बैठक) पाकिस्तान के मनसेहरा जिले के बालाकोट में एक सिख गुरुद्वारा था, जिसे 1831 की लड़ाई में सिख साम्राज्य बलों द्वारा सैयद अहमद बरेलवी का सिर कलम करने के बाद बाला पीर मुस्लिम मस्जिद (बाला पीर ज़ियारत) में परिवर्तित कर दिया गया था।


title: महासिद्ध

text: महासिद्ध (तिब्बती भाषा : གྲུབ་ཐོབ་ཆེན་པོ, Wylie: grub thob chen po, THL: druptop chenpo) का शाब्दिक अर्थ है, 'जिसने महान सिद्धि प्राप्त कर ली है'। बज्रयान सम्प्रदाय के सन्दर्भ में, कुछ विशेष प्रकार के योगी/योगिनियों को महासिद्ध कहते हैं। महासिद्ध तंत्रविद्या में पारंगत होते थे। 'सिद्ध' उसे कहते हैं जिसने साधना के द्वारा सिद्धि प्राप्त कर ली हो। ऐतिहासिक रूप से सम्पूर्ण भारतीय उपमहाद्वीप और हिमालय क्षेत्र में सिद्धों का अत्यधिक प्रभाव था। महासिद्धों ने ही बौद्ध धर्म के बज्रयान सम्प्रदाय का सूत्रपात किया ।


title: भौगोलिक सूचना तंत्र के सॉफ्टवेयरों की सूची

text: यहाँ पर भौगोलिक सूचना तंत्र से संबन्धित विविध साफ्टवेयरों की सूची है। ये सॉफ्टवेयर भांति-भांति के होते हैं किन्तु सबमें आंकिक मानचित्र (डिजिटल मैप) एवं भौगोलिक निर्देशांक का मिश्रण होता है।


title: क्या दिल ने कहा

text: क्या दिल ने कहा 2002 में बनी हिन्दी भाषा की हास्य प्रेमकहानी फिल्म है। इसका निर्देशन संजय छेल ने किया और ये 1999 की तेलुगू फिल्म "स्वयंवरम्" की रीमेक है।


title: क्या दिल ने कहा

text: न्यूजीलैंड में बसी हुई ईशा (ईशा देओल) साथी छात्र राहुल (तुषार कपूर) की ओर आकर्षित है। राहुल भी ईशा की ओर आकर्षित है। ईशा भारत लौटती है और राहुल के लिए अपने प्यार के बारे में अपने माता-पिता (राज बब्बर, नीना कुलकर्णी) को बताती है। परिवार प्रसन्न है, और शादी का अंतिम रूप देने के लिए आगे बढ़ता है। वे ईशा के साथ राहुल के घर गए। राहुल के माता-पिता (राजेश खन्ना, स्मिता जयकर) ने ईशा को मंजूरी दे दी। लेकिन जब वे राहुल से पूछते हैं, तो वह किसी भी परिस्थिति में ईशा से शादी करने से इंकार कर देता है।


title: क्या दिल ने कहा

text: हिमेश रेशमिया द्वारा संगीतबद्ध फिल्म की संगीत एल्बम को सोनी द्वारा 12 अप्रैल 2002 को जारी किया गया था। कुल 10,00,000 प्रतियों की बिक्री के साथ, यह उस वर्ष की तेरहवीं सर्वाधिक बिकने वाली संगीत एल्बम थी।


title: मल्टीमीडिया संदेश सेवा

text: मल्टीमीडिया संदेश सेवा (Multimedia Messaging Service एमएमएस) मोबाइल फोन से मल्टीमीडिया संचिका सन्देश के रूप में भेजने की एक मानक पद्धति है।


title: बीरगंज

text: बीरगंज नेपाल का एक दक्षिणी सीमावर्ती शहर है जिसकी सीमा बिहार में पूर्वी चंपारण के रक्सौल शहर से लगती है। नेपाल में सड़क मार्ग से प्रवेश करने का यह एक प्रमुख रास्ता है। अगर आप पटना याकोलकाता की ओर से आ रहे हों तो यह सबसे सुगम मार्ग है। बीरगंज नेपाल भारत व्यापार का प्रमुख नाका है यह प्रदेश नम्बर २ नारायणी अंचल के पर्सा जिले मे पडता है।


title: विश्रामबाग वाड़ा

text: विश्रामबाग वाड़ा (), केंद्रीय पुणे के थोरले बाजीराव रोड पर स्थित एक बढ़िया हवेली, उन्नीसवीं शताब्दी की शुरुआत में मराठा संघ के आखिरी पेशव पेशवे बाजीराव द्वितीय का शानदार निवास था। वर्तमान में 20,000 वर्ग फीट वाड़ा पर अपने ग्राउंड फ्लोर पर एक डाकघर, नगर पालिका के कुछ अन्य कार्यालयों और मराठा कलाकृतियों का एक छोटा संग्रहालय है, जो प्रसिद्ध मराठा इतिहासकार बलवंत मोरेश्वर पुरंदरे द्वारा एक रखे गए हैं। यह संरचना अपने बढ़िया प्रवेश और नक्काशीदार लकड़ी के काम के साथ बालकनी के लिए प्रसिद्ध है।


title: विश्रामबाग वाड़ा

text: विश्रामबाग वाड़ा 1807 ईस्वी में 200,000 रुपये की कीमत पर बनाया गया था। निर्माण को पूरा करने में छह साल लग गए थे। बाजीराव द्वितीय ने इस निवास को पेशवा के गढ़ शनिवार वाड़ा के जैसे पसंद किया था। बाजीराव द्वितीय तृतीय आंग्ल-मराठा युद्ध में उनकी हार तक ग्यारह साल तक यहाँ रहे थे। युद्ध के बाद अंग्रेजों ने कानपुर के पास बिथुर को पेंशन के साथ देश निष्काशन कर दिया था। उनकी पत्नी वाराणसिबाई बिथुर में उससे जुड़ने से पहले कुछ समय तक यहां रही थी लेकिन जल्द ही अंग्रेजों ने उन्हें पुणे ले गये थे।


title: माईस्पेस

text: माईस्पेस एक सामाजिक नेटवर्किंग वेबसाइट है। इसका मुख्यालय बेवर्ली हिल्स, कैलिफोर्निया में है जहां यह अपने निकटतम मालिक न्यूज़ कॉर्प. डिजिटल मीडिया के साथ, जो न्यूज़ कॉर्पोरेशन के अधीन है, कार्यालय साझा करता है। माईस्पेस, जून 2006 में संयुक्त राज्य अमेरिका में सबसे लोकप्रिय सामाजिक नेटवर्किंग साइट बन गया। कॉमस्कोर के अनुसार, अद्वितीय आगंतुकों के मासिक आधार पर, माईस्पेस को अंतर्राष्ट्रीय स्तर पर इसके मुख्य प्रतिद्वंद्वी फ़ेसबुक ने अप्रैल 2008 में पीछे छोड़ दिया. जून 2009 में अपने 30% कर्मचारियों की छंटनी करने के बाद, अब माईस्पेस में 1000 कर्मचारी कार्यरत हैं, यह कंपनी न्यूज़ कॉर्पोरेशन से पृथक, अपने राजस्व या लाभ का खुलासा नहीं करती. सौवां मिलियन खाता 9 अगस्त 2006 को नीदरलैंड में खोला गया।


title: माईस्पेस

text: 2002 में फ़्रेंड्सटर के शुभारम्भ के बाद, फ़्रेंड्स्टर खाते वाले ई-युनिवर्स के कई कर्मचारियों ने इसकी क्षमता को देखा और अगस्त 2003 में सामाजिक नेटवर्किंग वेबसाइट की अधिक लोकप्रिय विशेषताओं की नकल करने का फैसला किया। 10 दिनों के भीतर, माईस्पेस का पहला संस्करण, विमोचन के लिए तैयार था। साईट के लिए वित्त, मानव संसाधन, तकनीकी विशेषज्ञता, बैंडविड्थ और सर्वर क्षमता की सम्पूर्ण बुनियादी सुविधाएं सुलभ थीं, इसलिए माईस्पेस का दल शुरूआत करने के विशिष्ट मुद्दों से विचलित नहीं था। इस परियोजना का निरिक्षण ब्रैड ग्रीनस्पैन ने किया (ई-युनिवर्स के संस्थापक, अध्यक्ष, CEO), जिन्होंने क्रिस डे वोल्फ (माईस्पेस के आरंभिक CEO), जोश बर्मन, टॉम एंडरसन (माईस्पेस के शुरूआती अध्यक्ष) और ई-युनिवर्स द्वारा प्रदान किये गए एक प्रोग्रामर दल और संसाधनों का प्रबंधन किया।


title: माईस्पेस

text: माईस्पेस के सर्वप्रथम उपयोगकर्ता ई-युनिवर्स के कर्मचारी थे। कंपनी ने यह देखने के लिए प्रतियोगिता आयोजित की कि कौन सर्वाधिक उपयोगकर्ताओं को साइन-अप करवाता है। कंपनी ने माईस्पेस को आम जनता तक पहुंचाने के लिए तब अपने संसाधनों का इस्तेमाल किया। ई-युनिवर्स ने माईस्पेस में तीव्रता के साथ जान फूंकने के लिए अपने 20 मिलियन ग्राहकों और ई-मेल उपयोगकर्ताओं का इस्तेमाल किया, और उसे सामाजिक नेटवर्किंग वेबसाइटों के झुण्ड में शिखर पर पहुंचाने की कोशिश की. एक प्रमुख निर्माता थे तकनीकी विशेषज्ञ तोआन गुयेन, जिन्होंने माईस्पेस प्लेटफोर्म को स्थिर करने में तब मदद की, जब ब्रैड ग्रीनस्पैन ने उन्हें दल में शामिल होने के लिए कहा.


title: माईस्पेस

text: MySpace.com डोमेन का मूल एक साईट थी जो YourZ.com, Inc के स्वामित्व में थी। इसे 2002 तक एक अग्रणी ऑनलाइन डाटा संग्रहण और आदान-प्रदान की साइट बनना था। 2004 तक, माईस्पेस और MySpace.com, जो YourZ.com से जुड़े हुए एक ब्रांड के रूप में मौजूद थे ने एक आभासी संग्रहण साईट से एक सामजिक नेटवर्किंग साइट के रूप में परिवर्तन किया। यह, क्रिस डेवोल्फ और एक दोस्त से सहज सम्बन्ध है, जिसने उन्हें याद दिलाया कि उसने इस URL डोमेन, MySpace.com को पहले ही ख़रीदा था, जिसे वेब होस्टिंग साइट के रूप में इस्तेमाल किये जाने का इरादा था, क्योंकि दोनों ही एक समय में आभासी डाटा संग्रहण व्यवसाय में काम करते थे, जो स्वयं ही "डॉट बम" युग का शिकार था।


title: माईस्पेस

text: साइट का शुभारम्भ करने के फौरन बाद, टीम के सदस्य क्रिस डेवोल्फ ने सुझाव दिया कि उन्हें माईस्पेस की बुनियादी सेवा के लिए शुल्क लेना शुरू करना चाहिए. ब्रैड ग्रीनस्पैन ने इस विचार को महत्त्व नहीं दिया, उनका मानना था कि माईस्पेस को एक विशाल और सफल समुदाय बनाने के लिए निःशुल्क और खुला रखना आवश्यक है।


title: माईस्पेस

text: डेवोल्फ और बर्मन सहित माईस्पेस के कुछ कर्मचारी बाद में इस संपत्ति में इक्विटी खरीदने में सक्षम रहे, इससे पहले कि माईस्पेस और उसकी जनक कंपनी ई-यूनिवर्स को (जिसका नया नाम अब इंटरमिक्स मीडिया है) जुलाई 2005 में US$580 में रूपर्ट मर्डोक के न्यूज़ कॉर्पोरेशन ने खरीद लिया (फॉक्स ब्रॉडकास्टिंग और अन्य मीडिया कंपनियों की जनक कंपनी). इस राशि में से, वित्तीय सलाहकार निष्पक्षता राय के अनुसार लगभग US$327 मिलियन माईस्पेस के मूल्य में प्रदान किया गया है।


title: माईस्पेस

text: जनवरी 2006 में, फॉक्स ने "ब्रिटेन के संगीत परिदृश्य का दोहन करने" के प्रयास में माईस्पेस के एक ब्रिटिश संस्करण को जारी करने की योजना की घोषणा की, जो उन्होंने उसके बाद किया। उन्होंने चीन में भी एक संस्करण जारी किया और तब से उन्होंने ऐसे ही संस्करणों का अन्य देशों में शुभारंभ किया है।


title: माईस्पेस

text: माईस्पेस का कॉर्पोरेट इतिहास और साथ ही माईस्पेस के संस्थापक के रूप में टॉम एंडरसन की स्थिति सार्वजनिक विवाद का विषय रही है।


title: माईस्पेस

text: 2007 और 2008 के दौरान, माईस्पेस ने लेआउट और क्रियाओं, दोनों में अपनी साइट की सुविधाओं को पुनः डिज़ाइन किया। पुनः डिज़ाइन की गई सुविधाओं में से एक था उपयोगकर्ता होम पेज, जिस पर स्थिति अद्यतन, अनुप्रयोग और सदस्यताएं जैसी सुविधाओं को फ़ेसबुक के साथ प्रतिस्पर्धा को ध्यान में रखकर जोड़ा गया। 2008 में, माईस्पेस के होमपेज को पुनः डिज़ाइन किया गया। माईस्पेस म्युज़िक को 2008 की शरद ऋतु में, माईस्पेस प्रोफ़ाइल के एक अद्यतन संस्करण के साथ, पुनः निर्मित किया गया।


title: माईस्पेस

text: 10 मार्च 2010 को, माईस्पेस एक सुधार से गुज़रा और इसमें कुछ नई सुविधाओं को जोड़ा गया जैसे नए उपयोगकर्ताओं के लिए सिफारिश इंजन जो उनकी पिछली खोज आदतों के आधार पर खेल, संगीत और वीडियो का सुझाव देता है। यह वेबसाइट, माईस्पेस गेमर्स के लिए गेम एलर्ट भेजने के अलावा उनके लिए कई सूक्ष्म मोबाइल अनुप्रयोग भी जारी करेगी. यह साइट 20 से 30 सूक्ष्म अनुप्रयोग जारी कर सकती है और अगले साल चलने लगेगी.


title: माईस्पेस

text: माईस्पेस, पूर्ण रूप से विज्ञापन द्वारा उत्पन्न राजस्व से संचालित होता है चूंकि इसका उपयोगकर्ता मॉडल में उपयोगकर्ता के लिए भुगतान युक्त कोई सुविधा नहीं है। अपनी वेब साइट और संबद्ध विज्ञापन नेटवर्क के माध्यम से, माईस्पेस अपने उपयोगकर्ताओं के बारे में डाटा एकत्रित करने की क्षमता में और इस प्रकार प्रत्येक आगंतुक द्वारा देखे जाने वाले विज्ञापन के चुनाव के लिए व्यवहारजनक लक्ष्यीकरण के प्रयोग की अपनी क्षमता के मामले में सिर्फ Yahoo! से पीछे होते हुए दूसरे स्थान पर है।


title: माईस्पेस

text: 8 अगस्त 2006 को, सर्च इंजन Google ने माईस्पेस पर Google सर्च की सुविधा और विज्ञापन प्रदान करने के लिए $900 मिलियन के समझौते पर हस्ताक्षर किए. माईस्पेस, उन तमाम छोटी कंपनियों के लिए एक अप्रत्याशित आय का स्रोत सिद्ध हुआ जो कि सामाजिक नेटवर्किंग के धुरंधरों को विजेट्स या सहायक उपकरण प्रदान करते हैं। Slide.com, RockYou और YouTube जैसी सभी कंपनियों को माईस्पेस पर, विजेट के रूप में साइट के लिए अतिरिक्त कार्यक्षमता उपलब्ध कराने के लिए शुरू किया गया। अन्य साइटों ने साईट को निजीकृत करने के लिए लेआउट बनाया और इसके मालिकों के लिए सैकड़ों हजार डॉलर पैदा किये जिनमें से अधिकांश किशोरवय के उत्तरार्ध या उम्र के बीसवें दशक में थे।


title: माईस्पेस

text: नवंबर 2008 में, माईस्पेस ने घोषणा की कि उपयोगकर्ता द्वारा अपलोड की गई ऐसी सामग्री जिससे MTV और उसके सहायक नेटवर्क द्वारा धारण किये गए कॉपीराइट का उल्लंघन होता है, उसे विज्ञापनों के साथ पुनः वितरित किया जाएगा जिससे कंपनियों के लिए राजस्व उत्पन्न होगा.


title: माईस्पेस

text: हाल के महीनों में फेसबुक और ट्विटर के मुकाबले इसकी लोकप्रियता में घटाव के बावजूद, रूपर्ट मर्डोक की माईस्पेस को बेचने की कोई योजना नहीं है और न ही ट्विटर को खरीदने की. मर्डोक ने इस साइट को अपना व्यक्तिगत समर्थन दिया, जबकि उनके विचार से ट्विटर को अपने खुद के दम पर पैसा बनाने के तरीके निकालने में वक्त लगेगा. हालांकि, 2009 में, माईस्पेस ने एक नई स्थिति अद्यतन सुविधा को जोड़ा. अगर एक माईस्पेस उपयोगकर्ता के पास ट्विटर खाता है, तो ट्वीट माईस्पेस की स्थिति को भी अद्यतन करेगा. (फेसबुक में भी ऐसी ही समान सुविधा है।) लेकिन इसके लिए यह आवश्यकता है कि दोनों खाते आपस में समक्रमिक होने चाहिए.


title: माईस्पेस

text: मूड्स, छोटे इमोटआइकन हैं जिनका प्रयोग उपयोगकर्ता के मूड को दर्शाने के लिए किया जाता है। इस सुविधा को जुलाई 2007 में जोड़ा गया।


title: माईस्पेस

text: प्रोफाइलों में दो मानक "ब्लर्ब्स" शामिल होते हैं: "मेरे बारे में" और "मैं किससे मिलना चाहता हूं" खंड. प्रोफाइलों में एक "रुचियां" अनुभाग और एक "विवरण" अनुभाग भी होते हैं। "विवरण" अनुभाग में, "स्थिति" और "राशि चिह्न" क्षेत्र हमेशा प्रदर्शित होते हैं। हालांकि, अगर सदस्य इन्हें नहीं भरता है तो इन अनुभागों के क्षेत्र प्रदर्शित नहीं होंगे. प्रोफाइल में एक ब्लॉग भी शामिल है जिसमें सामग्री, भावना और मीडिया के मानक क्षेत्र प्रदर्शित हैं। माईस्पेस, छवियों को अपलोड करने का भी समर्थन करता है। किसी एक छवि को "डिफ़ॉल्ट छवि" चुना जा सकता है, वह छवि जो प्रोफ़ाइल के मुख्य पृष्ठ, खोज पृष्ठ पर दिखती है और यही छवि टिप्पणी, संदेश इत्यादि पर उपयोगकर्ता के नाम के बगल में दिखाई देगी. फोटोफ्लेक्सर द्वारा संचालित एक छवि संपादक उपलब्ध है जो न केवल छवियों को छांट सकता है और कंट्रास्ट को समायोजित कर सकता है, बल्कि उस छवि को एक कार्टून में या निओन प्रकाश से बने रेखा चित्र में परिवर्तित कर सकता है, या उपयोगकर्ता के चेहरे को $100 बिल के फोटो में डाल सकता है। फ्लैश को, जैसा कि माईस्पेस की वीडियो सेवा पर है, सन्निहित किया जा सकता है। ब्लॉगिंग सुविधाएं भी उपलब्ध हैं।